Bekas Pekerja IKEA Ini Kongsikan Rekaan ‘Showroom’, Ini Inspirasi Untuk Dekorasi Rumah Idaman Anda

Setiap kali ke IKEA, mesti daripada anda sudah terbayang rumah anda seperti di ‘showroom’. Mana tidaknya, sudahlah kemas, cantik dan moden dengan menggunakan barangan IKEA sahaja.

Terbaharu, seorang pengguna Twitter @Jamalullailll merupakan bekas pekerja IKEA dan mempunyai pengalaman luas dalam hiasan rekaan dalaman telah berkongsi beberapa hasil kerjanya di showroom IKEA. Jom kita lihat hasilnya!

Hye sy Jamal, beberapa hari ni sy nampak byk post kawan2 berkongsi perniagaan masing2, saya pun nak kongsi jugak skill sy. Sy merupakan bekas pekerja IKEA yang berpengalaman luas dalam hiasan rekaan dalaman. Ini adalah antara hasil kerja sy.

THREAD. RT untuk rezeki la cam biasa. pic.twitter.com/t0aMyd8YQN

— ᴊᴀᴍᴀʟᴜʟʟᴀɪʟ ᴍᴏᴋʜᴛᴀʀ™ (@Jamalullailll) September 14, 2020

Cantik, bukan? Semoga perkongsian ini memberikan inspirasi untuk anda menhias rumah anda. Nak mudah? Boleh sahaja tanya pada Jamal untuk dapatkan pendapatnya.

Sementara itu, kami kongsikan beberapa artikel dekorasi menarik pada pautan di bawah ini.

5 Tahun Simpan Duit, Lihat Transformasi Bilik Kecil Menggunakan Barang IKEA Bermodalkan RM5,000

Lihat ‘Makeover’ Dapur 7 Kaki Ini Daripada Barang IKEA Dengan Kos Bawah RM3,000


Bekas Pekerja KFC Dedah Tindakan Sekiranya Menerima Ayam Bersaiz Kecil

Tidak dapat dinafikan bahawa ayam goreng KFC memiliki keenakan dan kelazatan rasanya tersendiri. Malah, boleh dikatakan KFC antara restoran makanan segera kegemaran orang ramai.

Pernahkan anda mendapat ayam yang bersaiz kecil di KFC? Terbaharu, seorang pengguna Facebook Mohd Firdaus Jailan telah berkongsi tindakan yang anda boleh lakukan jika mendapat ayam bersaiz kecil di KFC. Baca perkongsiannya di bawah ini:

2. Terus bawa ke kaunter untuk ditukar sehingga kita puas hati.

3. Jika tidak puas hati, anda boleh minta refund.

1. Ketika mendapat pesanan anda, terus periksa (minta penyepit) terutamanya jika bahagian yang anda ambil ialah bahagian kepak dan peha.

2. Untuk memudahkan anda, minta pekerja letakkan kepak dan peha di bahagian atas semasa membungkus.

3. Minta tukar serta-merta jika saiz ayam yang anda dapat kecil dan anda tidak berpuas hati dengannya.

1. Pekerja mencuci ayam tidak mengikut prosedur.

2. Pekerja yang menggoreng ayam tidak mengikut prosedur.

3.Pekerja yang racking ayam tidak mengikut prosedur.

4. Pekerja yang menghidang ayam tidak mengikut prosedur.

Oleh itu, jika berlaku perkara ini anda sudah tahu bahawa mereka tidak mengikut SOP yang disediakan. Pasti perkongsian ini dapat dimanfaatkan oleh anda jika saiz ayam KFC yang dibeli oleh anda tidak mengikut saiz sebenarnya.

Sementara itu, KFC telah perkenalkan semula KFC Zinger Double Down. Baca artikel tersebut pada pautan di bawah.

‘Zinger Double Down’ Kembali Ke KFC Malaysia Minggu Hadapan

10 Kek Secret Recipe Anda Wajib Cuba Saranan Staf Mereka

FamilyMart Perkenalkan Aiskrim Perisa ‘Belgian Dark Chocolate’ Edisi Terhad


Bekas Pekerja Kongsi Budaya Kerja Tidak Sihat Sepanjang Di Tesla

Siapa yang tidak kenal dengan usahawan ternama Elon Musk, si genius yang kini merupakan manusia terkaya di dunia? Bagi yang meminati individu ini, pasti tahu bahawa Tesla merupakan diantara syarikat di bawah naungannya.

Syarikat pembuat kenderaan paling berharga di dunia ini ditubuhkan pada tahun 2003 dan cukup dikenali dalam industri automotif kerana inovasi yang ditonjolkan.

Bagi yang tidak tahu, Tesla bukanlah seperti syarikat pembuat kereta yang lain di mana mereka menghasilkan kereta tradisional. Sebaliknya, syarikat ini menghasilkan variasi kereta dengan ciri-ciri yang unik dan secara tidak langsung telah meletakkan syarikat ini di satu taraf yang berlainan daripada pesaingnya.

Melihat kepada hasil idea dan inovasi yang dilahirkan oleh Elon Musk buat Tesla dan keunikan kereta yang dibuat pasti cukup untuk menarik minat orang ramai untuk bekerja dan menjadi sebahagian dari syarikat ini. Bagaimanapun, bekerja di syarikat ini bukanlah seindah yang disangka dan hal ini juga turut diakui oleh bekas pekerja syarikat tersebut.

Selain dari ideanya yang inovatif dan kenyataannya yang sering mengundang kontroversi, Elon Musk turut dikenali sebagai seorang yang sangat workaholic. Adakah sifat beliau ini mempengaruhi budaya kerja di syarikat tersebut dan secara tidak langsung menindas hak pekerjanya? Barangkali.

Bagi menjawab persoalan yang berada di minda, hari ini kami kongsikan 5 sisi gelap budaya kerja di syarikat ternama milik si genius ini.

Seperti yang sudah diperkatakan sebentar tadi, Elon Musk merupakan seorang yang sangat workaholic sehinggakan beliau seringkali dijumpai tertidur di pejabat oleh pekerjanya.

Di Tesla, tempoh kerja berlangsung di antara 12 hingga 16 jam dalam sehari dan hal ini berlangsung sepanjang minggu, terutama sekali ketika tarikh akhir pengeluaran hampir tiba.

Memetik wawancara yang dibuat oleh Business Insider bersama bekas pekerja syarikat tersebut, tempoh bekerja yang panjang itu sedikit sebanyak telah memberikan impak negatif kepada kehidupan mereka.

“Saya mempunyai dua anak kecil dan saya tidak berpeluang untuk melihat mereka membesar,” dedah seorang bekas pekerja syarikat itu.

Selain dari itu, ekoran tempoh kerja yang panjang, syarikat tersebut turut juga memberikan mereka minuman tenaga Red Bull secara percuma bagi mengelakkan pekerjanya daripada tertidur atau berasa penat.

Bagaimanapun pengambilan minuman bertenaga secara berlebihan serta dalam jangka masa yang lama, ditambah pula dengan ekspektasi majikan yang memaksa pekerja untuk bekerja lebih masa secara tidak langsung boleh memudaratkan kesihatan.

Isu gaji merupakan isu yang sering dibangkitkan di Tesla. Melihat kepada tempoh kerja yang lama, pastinya orang ramai menjangkakan bahawa pekerjanya akan dibayar dengan gaji yang setimpal.

Bagaimanapun, bukan itu yang terjadi. Menurut sumber media, pada 2018 gaji untuk rata-rata pekerja syarikat itu direkodkan sebanyak $56,163 (~RM227,038.93) setahun. Gaji yang direkodkan itu termasuklah gaji pokok, bonus dan stok.

Jika dibandingkan dengan syarikat automotif yang lain, Tesla merekodkan kadar gaji yang rendah. Sebagai contoh, median gaji untuk pekerja di Ford adalah sekitar $64,316 (~RM259,997.43).

Melihat semula pada tempoh kerja yang tidak masuk akal serta berpotensi untuk memudaratkan kesihatan, adakah gaji yang diberikan itu berbaloi? Mungkin tidak pada kita tapi sesetengah pekerja syarikat itu pula mempunyai pendapat yang berbeza.

Difahamkan ramai dari pekerja Tesla mengatakan bahawa mereka tidak kisah dengan gaji yang diberikan kerana mereka bekerja kerana persekitaran syarikat yang mencabar dan bukannya untuk wang.

Tesla secara amnya memang mementingkan budaya kerja yang proaktif. Bagaimanapun, syarikat tersebut juga sangat terkenal kerana sering memecat pekerjanya tanpa sebarang amaran.

Seorang bekas pekerja syarikat tersebut mendedahkan bahawa beliau merasakan syarikat tersebut tidak kisah atau mengambil berat tentang pekerjanya. Difahamkan, sifat kerja keras bukanlah token yang boleh menyelamatkan anda dari dipecat.

“Apa yang paling teruk ialah anda boleh merasakan bahawa syarikat ini tidak mengambil berat tentang anda dan anda juga tidak penting di mata mereka,” jelas seorang bekas pekerja Tesla menerusi temubualnya bersama Business Insider.

Ekoran tempoh kerja yang panjang dan kewajipan kerja lebih masa, ramai dari kalangan pekerja Tesla telah mengalami sawan, sakit dada dan sesak nafas ketika bekerja. Hal ini didedahkan sendiri oleh pekerja syarikat tersebut melalui perkongsiannya di blog yang ditulis sendiri oleh individu itu.

Selain dari itu, ada juga dari kalangan pekerja yang pernah pengsan dan terhentak kepala di lantai hingga mengalami luka. Kisah ini bukanlah sebuah khabar angin, tetapi sebuah kenyataan.

Pada tahun 2017 bahkan sejak tahun 2014, ambulans dilaporkan sering memasuki kilang Tesla untuk membawa pekerjanya yang cedera ke hospital. Menerusi laporan yang ditulis oleh The Guardian, Elon Musk yang merupakan CEO buat syarikat tersebut bagaimanapun menegaskan bahawa mereka bukanlah sebuah syarikat kapitalis yang tamak.

Namun begitu, lain pula yang didedahkan oleh para pekerjanya yang berkata bahawa beliau pernah melihat sendiri rakan sekerjanya pengsan dan cedera akibat kepenatan.

“Saya pernah lihat pekerja pengsan dan jatuh hingga luka tetapi kami tetap disuruh bekerja manakala mereka yang cedera pula dibiarkan di lantai sehingga ambulans tiba,” dedah Jonathan Galescu, seorang juruteknik di Tesla pada media The Guardian.

Untuk makluman, kesatuan pekerja adalah sebuah organisasi yang kuat dalam menuntut hak-hak pekerja. Bagaimanapun, hal ini tidak di praktikan di Tesla. Difahamkan, pekerjanya dilarang untuk membentuk mahupun bergabung dalam mana-mana kesatuan pekerja. Tetapi ini bukanlah dasar rasmi.

Seperti yang sudah diperkatakan, Elon Musk memang sering memberikan kenyataan yang boleh menimbulkan kontroversi.

Dalam satu ciapan yang dibuat olehnya, beliau mendedahkan bahawa pekerja yang membentuk atau menyertai kesatuan pekerja akan kehilangan stoknya. Tulisnya, mengapa memilih untuk membayar yuran kesatuan dan melepaskan stok saham tanpa sebab?

Kontroversi yang berlaku ini pernah dilaporkan oleh Time,. Difahamkan, tindakan Tesla yang melarang pekerjanya menyertai kesatuan atau membuat kesatuan di California itu telah melanggar undang-undang pekerja Amerika Syarikat.

Melihat kontroversi serta budaya kerja yang diamalkan di syarikat naungan Elon Musk nyata membuatkan saya tertanya-tanya, adakah benar Elon Musk patut disamakan dengan Tony Stark dalam Avengers atau beliau sebenarnya seperti Lex Luthor, si penjahat genius dalam siri Superman?

Apa pun, perbandingan tersebut tidaklah mencerminkan sifat sebenar usahawan ternama itu, hanya budaya kerja di syarikatnya sahaja yang agak meragukan. Apa pula pendapat anda?

Baca juga perkongsian kami yang lain mengenai usahawan ini melalui pautan di bawah.

Apa Itu Clubhouse? Media Sosial Baru Yang Dipopularkan Oleh Elon Musk

Bagaimana Satu ‘Tweet’ Dari Elon Musk, Mampu Beri Untung Berbilion Dolar Kepada Syarikat Ini

Hanya Kerana ‘Tweet’ Elon Musk, Saham Tesla Jatuh RM60 Bilion


Bekas Pekerja Subway Ini Dedah ‘Rahsia’ Untuk Jadikan Sandwich Anda Lebih Sedap

Sebut sahaja Subway, ramai sudah terbayang keenakan sandwichnya. Apakah menu kegemaran anda?

Terbaharu, seorang pengguna Twitter @hajaarudin yang merupakan bekas pekerja Subway telah berkongsi beberapa tips untuk menjadikan sandwich anda lebih sedap. Ayuh ikuti perkongsian beliau di bawah ini.

Sebagai bekas pekerja subway, ada beberapa tips yg aku nk kongsikan agar sandwich korang lebih sedap.

1. kalau nk pilih roti yg sedap, pilih hearty italian and request triple toast. sumpah sedap and crunchy! dia takkan soggy walaupun dh sejuk & bercampur dgn sos.

kalau mahu pilih roti yang sedap, pilih hearty italian dan request triple toast. Sumpah sedap and crunchy! Dia takkan soggy walaupun sudah sejuk dan bercampur dengan sos.

*Nota kaki: hanya roti Hearty Italian sahaja yang boleh double toast atau triple toast. Kalau roti lain seperti parmesan oregano, honey oat dan wheat tidak sesuai double toast nanti terlalu lembik.

Kombinasi sos yang paling sedap adalah ranch (minta lebih), thousand (minta lebih), sweet onion, mayonnaise, olive oil, chili dan BBQ. Kombinasi sos-sos ini sesuai untuk semua jenis menu termasuk salad dan wrap.

Kalau anda penggemar sayur, minta sahaja extra kerana tiada additional charge. Sos pun tidak ada additional charge, hanya daging dikenakan caj tambahan.

Tidak semua orang tahu yang Subway sebenarnya ada mushroom soup. Kalau anda order wrap, boleh cuba makan dengan mushroom soup. Sedap!

Sos ketchup adalah sos yang paling tidak sedap. Jadi jangan sesekali anda letak sos ketchup pada sandwich, wrap atau salad anda. Rasanya akan potong stim kesedapan sandwich anda sebab rasanya masam-masam sikit terutama makan dengan meatball marinara memang spoil habis.

Rasa sandwich di Subway sememangnya sudah sedap, bertambah padu apabila ikuti panduan yang dikongsikan oleh bekas pekerja Subway ini. Tunggu apa lagi? Bolehlah cuba di Subway terdekat anda.

Sementara itu, kami kongsikan beberapa artikel menarik untuk anda pada pautan di bawah ini.

10 Kek Secret Recipe Anda Wajib Cuba Saranan Staf Mereka

Tekan Terus Siap, Lelaki Ini Kongsi Cara Buat Pesanan Di Mesin Kopi Costa Untuk ‘First Timer’

Gadis Ini Kongsi Menu Baharu Dan ‘Best Selling’ Yang Anda Boleh Cuba Sekarang Di IKEA


Bekas Pelumba Moto2 Kini Jadi Penghantar Makanan, Akui Tidak Malu Demi Rezeki Yang Halal

Di zaman serba tidak menentu ini, pelbagai kisah menarik dan menyayat hati yang kita dengar. Ada orang dibuang kerja, manakala yang lain pula terhenti punca pencarian. Semua disebabkan wabak COVID-19.

Kesan ini bukan sahaja menimpa orang kebanyakan, ia juga turut menimpa bekas pelumba Moto2 negara, Azlan Shah Kamaruzaman yang kini berkecimpung dalam bidang penghantar makanan.

Dia yang ditemuramah oleh Harian Metro menegaskan bahawa dia senang melakukan pekerjaan ini kerana boleh menunggang motosikal, sebuah kenderaan yang sudah menjadi kebiasaan dan minat bagi seorang pelumba.

Umum tahu bahawa sejak wabak COVID-19 menyerang negara pada awal tahun ini, kebanyakan aktiviti sukan telah direhatkan bagi menghalang penularan wabak COVID-19.

Disebabkan larangan ini, Azlan telah memilih jalan lain bagi meneruskan kerjayanya dengan membantu perniagaan keluarganya, Santai Brooo, yang menjual nasi ayam penyet.

Idea untuk menjadi penghantar makanan mula tercetus selepas negara berada di bawah Perintah Kawalan Pergerakan (PKP) dan kebanyakan rakyat Malaysia dilarang untuk keluar daripada rumah.

Jadi daripada situ dia mula bertanya pada dirinya mengapa tidak dia menjadi ‘budak penghantar’ makanan ke rumah pelanggan

Melalui temubual dengan Harian Metro, Azlan akui bahawa dia tidak malu menjadi penghantar makanan. Baginya, apa sahaja kerja yang memberikan rezeki yang halal dan membuatkan dia gembira, dia bersedia.

Lebih manis lagi katanya, sepanjang menjadi penghantar makanan, ada sebahagian daripada peminat yang memintanya untuk menghantar sendiri makanan tersebut kerana mereka mahu berjumpa dengannya secara berhadapan.

Dia turut bersyukur dengan rezeki yang melimpah, peminat yang sentiasa memberi sokongan dan permintaan yang diterima juga amat menggalakkan.

Dia yang kini bersama pasukan Onexox Tkkr SAG Team dalam saingan cub prix turut berkongsi harapan agar semua rakyat Malaysia dapat keluar daripada kesan ekonomi yang dihadapi sejak wabak COVID-19 melanda negara.

Baginya, masalah yang menimpa rakyat Malaysia bukanlah sesuatu yang mudah untuk dihadapi, namun dia percaya bahawa kita mampu untuk mengharunginya bersama-sama.

Terdahulu, seorang pelakon Gerak Khas yang terkenal dengan wataknya sebagai Detektif Lingam kini membuka gerai. Klik pautan di bawah untuk membaca.

Bakal Pencen Tidak Lama Lagi, ‘Detektif Lingam’ Kini Buka Dapur Gerak Khas


Bekas Pemain Drum Search, Yazit Ahmad Meninggal Dunia

Bekas pemain drum kumpulan Search, Yazit Ahmad, 57, yang sebelum ini dilaporkan kritikal di Hospital Kuala Lumpur di sini, disahkan meninggal dunia pada jam 11.53 pagi tadi.

Berita pemergian Allahyarham disahkan sendiri oleh Ashaari Mohd Nasir adik angkat kepada Allahyarham. Yazit menghembuskan nafas terakhir pada jam 11.46 pagi tadi selepas doktor pakar yang merawatnya menarik mesin bantuan pernafasan.

Yazit dimasukkan ke HKL pada jam 3.45 pagi kelmarin selepas sesak nafas di rumahnya di Taman Melati. Jenazah akan dikebumikan di Tanah Perkuburan Islam Raudathul Sakinah, Taman Selasih selepas solat Asar.

Ahli anggota Search yang lain termasuk Kid dan Din hadir untuk menziarah Allahyarham sejak semalam. Ramai rakan artis termasuk ahli Kumpulan Search, Kid dan Din hadir untuk menziarahi Allahyarham. Begitu juga artis-artis lain yang turut mengucapkan takziah di laman sosial peribadi mereka. Salam takziah buat keluarga arwah. Al-Fatihah.

Inna lillahi wa inna ilayhi raji'un إِنَّا لِلّهِ وَإِنَّـا إِلَيْهِ رَاجِعُونَ Yazit Ahmad telah kembali ke rahmatullah 26 Sept 2019. Salam takziah buat seluruh keluarga dn Semoga tabah melalui dugaan ini. Ya Allah, Ya Rabb Moga Kau menerima taubat nya, ampunkn dosa nya dn di tmpatkan di syurga Mu tanpa hisab. AmeenYRA بِسْمِ اللّهِ الرَّحْمـَنِ الرَّحِيمِ  الْحَمْدُ للّهِ رَبِّ الْعَالَمِينَ  الرَّحْمـنِ الرَّحِيمِ  مَـالِكِ يَوْمِ الدِّينِ  إِيَّاك نَعْبُدُ وإِيَّاكَ نَسْتَعِينُ  اهدِنَــــا الصِّرَاطَ المُستَقِيم صِرَاطَ الَّذِينَ أَنعَمتَ عَلَيهِمْ غَيرِ المَغضُوبِ عَلَيهِمْ وَلاَ الضَّالِّينَ

A post shared by  Suhaimi A Rahman (@aku.amysearch) on Sep 25, 2019 at 10:13pm PDT

Innalillahiwainnailaihirajiun. Semoga uncle Yazit ditempatkan dikalangan orang yang beriman, dan dalam rahmat-Nya.

A post shared by  Akim Ahmad (@akimahmad) on Sep 25, 2019 at 10:47pm PDT

Industri muzik tempatan juga kehilangan artis legenda, Saleem October tahun lalu akibat kemalangan motosikal.


Bekas Pemain PSG Bakal Sertai Melaka United

Bekas pemain tengah Paris Saint-Germain (PSG) dan Trinidad & Tobago kini semakin hampir menyertai Melaka United bagi menghadapi saingan Liga Perdana musim depan.

Timbalan Presiden Persatuan Bola Sepak Melaka United, Datuk Mohd Yusoff Mahadi mengesahkan perkembangan itu di sini, hari ini.

Katanya, bekas pemain PGS itu adalah Selim Benachour manakala penyerang Trinidad dan Tobago adalah Jonathan Glenn.

“Selim dan Jonathan berjaya memikat ketua jurulatih MU, Mat Zan Mat Aris dan kita hampir pasti menggunakan khidmat kedua-dua mereka.

“Bagaimanapun, kita masih menunggu keputusan dari pihak pengurusan Jonathan kerana ia membabitkan isu perpindahannya,” katanya kepada pemberita di sini hari ini.

Melaka United layak bersaingan ke Liga Perdana musim depan selepas menjuarai Piala FAM musim lalu.

Mohd Yusoff berkata, pemain tengah kelahiran Sweden dan Korea Selatan akan turut menjalani ujian pemilihan bersama Melaka United pada minggu hadapan.

Katanya, pemain berkenaan adalah Labinot Harbuzi dan Shin Jae-pil.

“Kita harap pengambilan semua pemain import dapat menyumbang ke arah kecemerlangan MU dalam saingan liga akan datang,” katanya.

LIKE dan FOLLOW Vocket di Facebook serta Instagram


15 Juta Xiaomi Redmi Note 7 Berjaya Dijual Dalam Jangka Masa Enam Bulan

Sudah menjadi resipi buat jenama Xiaomi dalam menawarkan telefon pintar berspesifikasi tinggi dengan harga berbaloi. Langkah Xiaomi ini dilihat berjaya pada Redmi Note 7 setelah model ini berjaya memperoleh jumlah penjualan mencecah 15 juta unit hanya dalam jangka masa enam bulan selepas pelancaran.

Meskipun hadir dengan harga mampu milik, model ini masih lagi berjaya menawarkan spesifikasi yang memukau buat para pengguna. Model ini hadir dengan skrin LCD 6.3-inci dan dikuasakan dengan processsor Snapdragon 660 dan 4GB RAM. Ruang storan 64GB yang disediakan pada kami cukup memuaskan untuk penggunaan harian.

Apa yang membuatkan model ini menjadi pilihan sudah pastinya penyertaan dwi-kamera pada bahagian belakang dengan lensa 48-megapixel dan 5-megapixel manakala kamera 13-megapixel pula disertakan pada bahagian hadapan.

Melihat kepada jumlah penjualan yang mencecah 15 juta dalam jangka masa enam bulan, secara tidak langsung mengesahkan mengapa telefon pintar ini menjadi pilihan ramai disamping harganya yang berbaloi.

Buat anda yang berminat untuk mendapatkannya, esok merupakan hari yang sesuai kerana bersempena dengan Lazada Mid-Year Sale, anda berpeluang mendapatkan Xiaomi Redmi Note 7 dengan harga RM679 sahaja. Lebih menarik, promosi ini ditawarkan dengan waranti tambahan daripada Lazada selama setahun.


Bekas Peminat Vivy Yusof Ini Kongsi ‘Nasihat Berguna’ Buat Golongan B40 Dan M40

Daripada apa yang bermula dengan komen beliau terhadap bantuan diberikan kerajaan kepada golongan B40 hujung minggu lalu, nama Vivy Yusof dan perusahaan fesyen miliknya, dUCk masih hangat diperkatakan sehingga hari ini.

Pelbagai isu mula ditimbulkan netizen seperti harga stapler keluarannya, percutian peribadi malah ada yang mula membuat analisis sendiri berhubung prestasi perniagaan milik usahawan itu.

Sorting all my dUCk scarves and realising that there are still a lot more colours I’ve yet to add to my collection. I’m already scrolling online for more scarves that I’d want to wear when the MCO is lifted (some are on pretty great deals BTW!) Something amazing has been happening on @fashionvaletcom and if you’ve done your shopping, tell me what you managed or plan to grab!🛒 – D. #duckscarves

A post shared by  The dUCk Group (@theduckgroup) on Mar 27, 2020 at 6:42am PDT

Tidak dapat dinafikan tudung berjenama dUCK sebelum ini memang mendapat sambutan yang hangat dalam kalangan peminat fesyen di negara ini walaupun dijual dengan harga yang tinggi.

Namun, tatkala netizen lain dilihat menyerang usahawan fesyen itu, netizen Jasmina Mokhtar yang juga merupakan bekas peminat Vivy Yusof ini pula mengambil pendekatan berbeza.

Melalui laporan yang dipetik daripada portal Says beliau dilihat menasihati masyarakat Melayu terutamanya golongan B40 dan M40 yang sebelum ini menjadi ‘peminat’ kepada jenama itu.

Mengakui pernah meminati jenama itu suatu ketika dahulu, dia bagaimanapun kecewa dengan sikap masyarakat Melayu yang masih berbelanja tidak mengikut kemampuan dan masih menjadi pengikut jenama itu walaupun produk dijual dengan harga yang tinggi.

“Saya kecewa bila dia mula menjual tudung berharga RM600-RM800.Lagi kecewa apabila melihat mereka yang berada dalam golongan M40 dan B40 membeli produk-produk ini.

“Kemudian dia memperkenalkan stapler dUCk dengan harga RM75 dan kumpulan orang yang sama membelinya. Secara mudahnya orang Melayu,” luahnya.

Kecewa dengan sesetengah masyarakat Melayu, beliau mengingatkan agar mencontohi sikap masyarakat Cina dalam melakukan perbelanjaan.

“Pesanan saya kepada orang Melayu terutama M40 dan B40, belajarlah dari masyarakat Cina. Beli ikut kemampuan, pentingkan pendidikan dan ajar anak-anak untuk survive. Bukan acah-acah berangan nak jadi Vivy.

“Dia sah-sah anak orang kaya. Dari zaman belajar travel business class dan sempat singgah kedai Dior nak beli beg tangan sampai airlines kena panggil,”kongsinya.

Malah dia yang juga merupakan anak kepada seorang CEO juga katanya selalu diajar untuk menyokong peniaga-peniaga kecil oleh bapanya.

“Ayah saya dulu selalu menggalakkan saya untuk membeli daripada peniaga kecil dan mengingatkan saya agar tidak meminta diskaun jika harga berpatutan.

“Dan jika saya mahu sesuatu barangan berjenama, ayah akan selalu mendapatkan nasihat daripada ibu dan biasanya jawapan adalah tidak,” katanya.

Baca perkongsian lain kami mengenai usahawan fesyen Vivy Yusof sebelum ini. Klik pautan di bawah untuk membaca.

Netizen Mahu Dato’ Rizalman Dilantik Sebagai Lembaga Pengarah UiTM Gantikan Vivy Yusof

Stapler ‘dUCk’ Berharga RM80 Kembali Hangat Diperkatakan Netizen

Kenapa FashionValet Masih Rugi Walaupun Menerima Pelaburan Besar


Bekas Pengacara TV3, Mahadzir Lokman Meninggal Dunia

Bekas pengacara TV3 dan personaliti terkemuka tanah air, saudara Mahadzir Lokman dilaporkan telah menghembuskan nafas yang terakhir di sebuah hotel bertempat di Kota Kinabalu, Sabah awal pagi tadi.

Menurut adik beliau, Ida Lokman serta keluarganya sangat terkejut menerima berita itu mengenai pemergian abangnya. Pada tahun lalu, saudara Mahadzir Lokman turut dimasukkan ke Unit Rawatan Rapi (ICU) Pusat Perubatan Universiti Malaya (PPUM) akibat kompilasi buah pinggang dan paru-paru.

Dilaporkan keluarga Allahyarham kini sedang dalam proses menguruskan urusan membawa pulang jenazah ke Kuala Lumpur untuk tujuan pengebumian. Salam takziah diucapkan buat seluruh keluarga Mahadzir Lokman diatas pemergian personaliti berpengaruh ini.


Bekas Pengerusi Bank Di China Mengaku Terima Rasuah Selepas RM118 Juta Ditemui Di Rumahnya

Presiden China, Xi Jinping telah berikrar dalam satu kempen sebelum ini bahawa keutamaan beliau adalah untuk membebaskan tanah besar China dari cengkaman rasuah.

Kempen perangi rasuah ini telah mula menangkap beberapa individu yang terlibat dengan kegiatan ini antaranya adalah Yang Jiacai, bekas pembantu naib pengerusi di Suruhanjaya Perbankan China. Yao Gang, yang juga Naib Pengerusi Suruhanjaya Pengawalseliaan Sekuriti China dan Wu Xiaohui,  penyelia Anbang Insurance Group Co.

Untuk rekod, lebih dari 1 juta pegawai kerajaan telah dihukum dalam kempen anti-rasuah Xi, menurut harian People’s Daily.

Terbaharu, bekas pengerusi salah sebuah bank di  China mengaku menerima suapan berjuta yuan dan duit itu disimpan di dalam kabinet di sebuah pangsapuri di Beijing yang dirujuk oleh beliau sebagai ‘pasaraya’.

Lai Xiaomin, bekas pengerusi China Huarong Asset Management Co., telah dituduh mengambil suapan dalam salah satu kes rasuah terbesar China.

Pada hari Isnin lalu, beliau mengaku dalam satu rancangan TV tempatan bahawa dia lebih suka ‘pembayaran tunai’ dan selalunya akan membawa banyak bagasi yang penuh dengan duit ke rumahnya – dilaporkan hampir RM118.10 juta telah ditemui.

“Saya dapat sahaja duit itu, saya akan terus tinggalkannya di rumah saya, ia seperti melakukan perjalanan biasa ke pasar raya,” kata Lai, 57, sebelum menyambung, “saya tidak sempat membelanjakan walau satu sen kerana semuanya disita pada akhirnya. “

Pengakuan seperti Lai menjadi ritual biasa di China sejak Xi Jinping mengetatkan cengkamannya.

Xi juga sedang berlawan dengan pertumbuhan ekonomi yang perlahan dalam tiga dekad, peningkatan risiko kewangan, pertikaian perdagangan dengan A.S. dan pembangkang yang semakin meningkat di Taiwan dan Hong Kong.

Beliau ditahan pada tahun 2018 dan dituduh mengambil 1.65 bilion yuan. Dia didapati memiliki sejumlah besar hartanah, jam tangan mewah, kereta, koleksi emas dan seni.

Pengakuan dari Lai telah menjadi topik hangat di kalangan pembuat dasar, pengawal selia dan entiti milik negara.

Bank pusat berkata bahawa aktiviti ‘mengejutkan’ dari Lai telah menyebabkan kerugian teruk bagi negara ini. Ia menjejaskan keselamatan dan kestabilan kewangan. Media tempatan memanggil beliau sebagai pegawai kewangan paling korup di China.

Bekas menteri Vietnam sebelum ini dipenjara seumur hidup selepas di dapati menerima suapan. Klik pautan di bawah untuk membaca.

Bekas Menteri Vietnam Dipenjara Seumur Hidup Selepas ‘Kantoi’ Makan Rasuah

SPRM Dedah Wujud Unsur Rasuah Dalam Urusan Pengambilan Pekerja Asing

SPRM Dakwa Bekas CEO SSM Dan Anak Bagi Kes Rasuah RM5.7 Juta


Bekas Penjual Kereta Terpakai Bangunkan Jenama Mamee Hingga Dipasarkan Ke 80 Negara

Inilah taukeh mee segera ‘Mamee’, Phang Chin Hin, seorang penjual kereta second hand!

Selain mee segera Maggi, rasanya semua daripada kita tahu satu lagi brand yang terkenal, Mamee. Kalau nak tahu, inilah pengasas Mamee, Phang Chin Hin, seorang anak tempatan yang asalnya penjual kereta terpakai!

Pada tahun 1971, seorang rakan Chin Hin mengajak beliau mengusahakan produk mee segera yang menurut kawannya itu, lebih ada masa depan berbanding jual kereta second hand.

Dengan tak tahu apa-apa pun pasal mee segera, Chin Hin pun buka kilang kecil-kecilan bagi menghasilkan makanan tersebut.

Baca: Tanpa Pelajaran Tinggi, Beliau Berjaya Bangunkan Padini Dan Vincci Hingga Terkenal

Lepas itu, beliau hantar anak lelaki, Tee Chew belajar di Jepun dan bekerja dengan sebuah kilang mee segera di sana.

Bila pulang ke Malaysia, Tee Chew terus diberi tanggungjawab buat kerja marketing manakala Chin Hin terus fokus di kilang mereka itu.

Mula-mula nama mee segera ni Lucky, malangnya nama Lucky tak ‘selucky‘ mana kerana terpaksa bersaing dengan nama besar mee segera lain seperti Maggi dan Cintan.

Masa tu mee segera Lucky tak dapat sambutan dan bank-bank pun tak nak bagi mereka pinjaman.

Menurut The Star, satu hari semasa Tee Chew tengah jual mee segeranya, dia ternampak sekumpulan kanak-kanak tengah makan mee segera yang tidak dimasak.

Dari situ dia tergerak untuk menghasilkan mee segera yang dah pun tersedia dimasak – MAMEE MONSTER!

Sejak itu jualan mereka mula menempa kejayaan dan sehingga kini, kilang mereka yang terletak di Melaka adalah antara yang terbesar di Malaysia dan produk mereka akhirnya telah memasuki pasaran 80 buah negara di seluruh dunia!

Sekarang bukan saja mee segera, syarikat mereka juga telah mempelbagaikan berbagai produk makanan termasuk yang hebat diperkatakan, MISTER POTATO!

Kini uncle Pang dah pun mendapat gelaran Datuk manakala anaknya, Tee Chew dan pun bergelar Tan Sri.

Yang pasti, walaupun menghasilkan mee segera, namun apa yang mereka capai dan kejayaan yang mereka miliki hari ini tidak ‘sesegera’ sepertimana produk mereka. SALUTE!

Baca lagi: Bagaimana Bonia Dibangunkan Oleh Seorang Anak Penoreh Getah


Bekas Penyerang Melaka United, Illija Spasojevic Terlepas Slot AFC Cup 2018

Selepas tamat 34 perlawanan dalam GO-Jek Traveloka Liga 1, Bhayangkara FC disahkan muncul sebagai juara mengenepikan Bali United, walaupun berkongsi mata yang sama.

Bhayangkara FC telah berjaya menang dalam 22 perlawanan, seri 2 perlawanan dan tewas 10 perlawanan, mengumpul keseluruhan 68 mata. Manakala bagi Bali United pula, 21 kali menang, 5 kali seri dan 8 kali kalah, juga mengumpul 68 mata.

Menurut peraturan yang termaktub dalam GO-Jek Traveloka Liga 1 2017, penentuan kedudukan pasukan dalam liga adalah seperti berikut:

Berdasarkan keputusan diantara Bhayangkara FC dan Bali United dalam 2 perlawanan, Bhayangkara FC telah berjaya menewaskan Bali United dengan keputusan 3-1 dan 3-2.

Oleh yang demikian, Bhayangkara FC telah berjaya muncul sebagai Juara GO-Jek Traveloka Liga 1 2017.

Walaubagaimanapun, kejuaraan itu tidak mampu untuk membawa Bhayangkara FC ke kejohanan AFC Cup 2018.

Perkara ini adalah disebabkan Bhayangkara FC tidak berjaya mendapat lesen kelab AFC untuk beraksi dalam kejohanan peringkat Asia seperti syarat yang telah ditetapkan oleh AFC dalam manual pertandingan ‘AFC Club Competition 2017-2022‘.

Selain Bhayangkara FC, 2 lagi kelab yang gagal mendapatkan lesen adalah Persipura Jayapura dan PSSM Makassar.

Sebelum ini, 2 buah kelab, Persib Bandung dan Arema FC. 3 lagi kelab Persija Jakarta, Bali United dan Madura United menerima kelulusan bersyarat dari AFC.


Bekas Perdana Menteri Malaysia Ditangkap SPRM

Bekas Perdana Menteri Malaysia yang ke-6, Datuk Sri Najib Razak telah ditahan oleh pihak Suruhanjaya Pencegahan Rasuah Malaysia (SPRM) di kediamannya Jalan Langgak Duta kira-kira Jam 3 petang.

Penahanan itu dibuat selepas beberapa saksi penting termasuk Rosmah Mansor, Riza Aziz dan Ahmad Zahid Hamidi memberi keterangan kepada penyiasat mengenai dana RM2.6 bilion yang sedang disiasat agensi tersebut.

KENYATAAN MEDIA PASUKAN PETUGAS KHAS 1MDB:NAJIB DITANGKAP UNTUK PENDAKWAAN pic.twitter.com/ZNZFpyfJTW

Berikut merupakan laporan lanjut yang baru sahaja dikongsikan oleh Pihak SPRM Malaysia. Datuk Sri Najib Razak akan dituduh pada 4 Julai 2018 iaitu esok pada jam 8.39 pagi di Mahkamah Kuala Lumpur.


Bekas PM Australia Dedah Kerajaan Malaysia ‘Tahu’ MH370 Adalah Jenayah Bunuh Diri

Bekas Perdana Menteri Australia, Tony Abbott membuat pendedahan ‘peringkat tertinggi’ dengan mendakwa bahawa kerajaan Malaysia pada masa itu ‘tahu’ bahawa kehilangan pesawat MH370 adalah plot bunuh diri, lapor Malaysiakini.

Pesawat penumpang Malaysia Airlines, MH370 yang dipandu oleh Kapten Zaharie Ahmad Shah hilang pada 8 Mac 2014 yang membawa 239 penumpang – kebanyakannya dari China – dalam perjalanan dari Kuala Lumpur ke Beijing.

Pasukan mencari telah dikerahkan ke zon carian Lautan Hindi yang seluas 120,000 kilometer persegi (46,000 mil persegi) dan pencarian diketuai oleh Australia. Sehingga sekarang kehilangan pesawat ini masih misteri dan usaha pencarian telah digantung sejak Januari 2017.

“Selamat malam. Malaysia tiga-tujuh-sifar,” adalah kata-kata terakhir diucapkan kapten kepada kawalan trafik udara sebelum pesawat itu hilang dari radar pada jam 01:21.

Kehilangan pesawat penumpang ini telah menjadi subjek para pakar mengeluarkan teori masing-masing.

Terbaharu Abbot memberitahu orang ramai dalam satu siri dokumentari Sky News yang disiarkan Rabu lalu bahawa kerajaan Malaysia pada masa itu percaya bahawa pesawat itu sengaja dijatuhkan.

“Pemahaman saya – pemahaman yang sangat jelas saya – daripada peringkat teringgi kerajaan Malaysia bahawa sejak awal-awal lagi mereka berpendapat ia adalah jenayah bunuh diri oleh juruterbang.

“Saya tidak akan mengatakan siapa kata kepada siapa. Tetapi saya menegaskan sekali lagi – saya mahu sangat jelas – ia difahami di peringkat tertinggi bahawa ini adalah hampir pasti bunuh diri oleh juruterbang,” kata Abbott yang merupakan perdana menteri Australia apabila pesawat itu hilang pada 8 Mac 2014.

Keluarga dan sahabat terdekat Zaharie telah menafikan dakwaan tersebut sebagai tidak berasas.

Pada 2016, Malaysia mendakwa Zaharie telah merancang laluan Lautan Hindi selepas melihat bukti simulator penerbangan di rumah beliau. Namun pihak kerajaan pada masa itu telah menyatakan bahawa itu tidak dapat dijadikan bukti yang kukuh.

Manakala pada 2018, laporan akhir menyebut bahawa kegagalan kawalan lalu lintas udara telah menyebabkan perjalanan pesawat itu diubah secara manual. Tetapi kesimpulan ini dianggap tidak kukuh dan telah meninggalkan lebih banyak tanda tanya.

Jika anda mahu mengetahui lebih lanjut mengenai MH370, klik pautan di bawah.

Misi Pencarian MH370 Bakal Diteruskan Semula Pada Tahun Ini

Into Thin Air, Kisah Berdasarkan Misteri Kehilangan MH370 Sah Bakal Difilemkan

Malaysia Mungkin Bakal Meneruskan Kembali Misi Pencarian MH370


Bekas Presiden Amerika Syarikat Kongsi Lagu Kegemarannya Sepanjang 2017

Baru-baru ini, bekas Presiden Amerika Syarikat, Barrack Obama tetap meneruskan tradisi berkongsi buku dan lagu yang menjadi pilihan beliau walaupun tidak memegang tampuk pemerintahan dengan pengikut beliau di Facebook.

Seperti yang diketahui ramai, beliau merupakan peminat genre lagu hip hop jadi tidak hairanlah penyanyi seperti Kendrick Lamar, Dj Khaled, Travis Scott ada dalam senarai lagu kegemarannya.

Antara menjadi pilihan beliau untuk tahun ini adalah:

Anda mungkin boleh cari buku-buku yang dibaca oleh Obama di atas untuk dijadikan bacaan di masa senggang. Kami juga tertanya-tanya apa lagu kesukaan Perdana Menteri Malaysia iaitu Dato Seri Najib Tun Razak untuk sepanjang tahun lalu.


Bekas Presiden Mesir, Hosni Mubarak Meninggal Dunia

Sebuah berita yang mengejutkan buat politik dunia pada hari ini apabila Hosni Mubarak selaku bekas presiden Mesir dilaporkan meninggal dunia di sebuah hospital di Kaherah pada usia 91 tahun.

Untuk pengetahuan, Hosni Mubarak mulai menjadi presiden Mesir pada 1981 selama 30 tahun sebelum digulingkan oleh tentera melalui sebuah revolusi pada tahun 2011.

Difahamkan beliau menghembuskan nafas yang terakhir selepas dilaporkan mempunyai rekod kesihatan yang kurang baik beberapa minggu selepas menjalani pembedahan. Takziah diucapkan buat seluruh warga Mesir serta keluarga Hosni Mubarak di atas pemergian figura politik berpengaruh ini.

Pada bulan ini, kita dikejutkan dengan kematian dua selebriti tanah air iaitu Ashraf Sinclair dan Abam Bocey.

Pelakon Malaysia Dan Indonesia, Ashraf Sinclair Meninggal Dunia

Pelawak Terkenal, Abam Bocey Meninggal Dunia


Bekas Suami DSV Mahu Tuntut Harta Sepencarian Dan Insurans Dua Anaknya Yang Meninggal Dunia

Sebelum ini, viral isu apabila suami kepada Datuk Seri Vida mahu menuntut hak penjagaan anak-anaknya. Semalam, Mahkamah Tinggi Syariah Kota Bharu telah menolak tuntutan hadanah yang dibuat oleh bekas suaminya, Mohd Amin Yassin.

Menurut laporan, Cik B dan Kacak diarahkan oleh mahkamah untuk menghubungi bapa mereka sekurang-kurangnya sekali dalam sebulan. Ia bertujuan mengelakkan ikatan silaturahim antara anak dengan bapa terputus. Walaupun menerima keputusan mahkamah dengan berlapang dada, Mohd Amin akan tetap sabar menunggu kedua anaknya itu untuk kembali ke pangkuannya.

Malah, Mohd Amin memaklumkan dia akan mengemukakan rayuan terhadap kes berkenaan serta berhasrat untuk menuntut harta sepencarian dan harta dua anaknya yang meninggal dunia termasuk pampasan insurans. Datuk Seri Vida pula berjaya menarik nafas lega akan keputusan mahkamah dan tidak pernah menghalang anaknya berhubung bersama bekas suami.

Apabila Cik B dan Kacak sudah bersedia, maka bolehlah mereka menghubungi ayahnya menerusi telefon. Untuk pengetahuan anda, Mohd Amin dan Datuk Seri Vida Vida berkahwin pada 2000, namun bercerai lapan tahun kemudian. Hasil perkahwinan mereka dikurniakan empat cahaya mata.

Akan tetapi, dua orang lagi anak lelaki mereka iaitu Muhammad Eddie Zuhdie dan Muhammad Edrie Zikrie meninggal dunia dalam tragedi kebakaran rumah Datuk Seri Vida di Meru Hill, Ipoh tiga hari sebelum sambutan Aidilfitri pada 2013.

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

‘Ajar Maksud Kura-Kura Pun Rumit’- Video Rakyat Malaysia Bersama Isteri Minah Salih Buat Netizen Terhibur

Masih Remaja Dan Bersekolah, Perkahwinan Pasangan Di Kelantan Ini Curi Perhatian Netizen

Dakwa Neelofa Miliki Gangguan Personaliti Narsistik, Teori Lelaki Ini Jadi Bualan Netizen


15 Kereta Milik Jutawan-Jutawan Teknologi Untuk Kegunaan Harian Didedahkan

Jangan terkejut melihat senarai kereta ini. Walaupun ia kepunyaan jutawan dan billionaire bidang teknologi, anda pasti tidak menjangkakan antara golongan itu ada kenderaan yang bersifat sederhana.

Buat pengetahuan anda, semua kereta ini digunakan sebagai pengangkutan harian oleh 10 orang jutawan dan billionaire yang terkenal di dunia. Antaranya, pengasas dan pengasas bersama Facebook, Google, Oracle dan Dell.

Agak-agak pengasas Uber pakai kereta apa?

Ford Fusion Hybrid menjadi pilihan bekas CEO Microsoft dan pemilik Los Angeles Clippers iaitu Steve Ballmer.

Dia menerima kereta pertama jenis Ford Fusion Hybrid pada tahun 2009 di mana kereta ini diserahkan sendiri oleh CEO Ford, Alan Mulally. Teknologi suara yang dikenali sebagai Ford Sync adalah hasil usahasama bersama teknologi Microsoft.

Presiden pertama Facebook dan pengasas bersama Napster, Sean Parker kelihatan menggunakan Audi S5 di sekitar San Francisco. Walau bagaimanapun, dia memandu Tesla Model S berharga US$100,000 semasa di Los Angeles.

Sebelum ini Mark Zuckerberg menggunakan Acura TSX kerana ia selamat, selesa dan tidak menjolok mata. Dia dilaporkan telah membayar US$1.3 juta untuk sebuah kereta sport Itali iaitu Pagani Huayra.

Pengasas bersama Facebook dan billionaire muda Dustin Moskovitz memandu Volkswagen R32 Hatchback yang kini boleh dibeli dengan harga US$13,000 sahaja.

Kereta pertama Tim Cook (Apple) ialah Porsche Boxster. Sekarang ini dia memandu BMW 5 Series.

CEO Amazon, Jeff Bezos masih memandu Honda Accord yang dibelinya pada 1996. Kereta itu sekarang berharga US$4,000.

CEO Dell, Michael Dell memiliki beberapa buah kereta. Antaranya Hummer H2 yang sudah tidak diproduksikan lagi dan Porsche Carrera GT.

Billionaire Microsoft, Bill Gates memiliki beberapa koleksi kereta Porsche. Antara kereta itu, Porsche 959 mempunyai kisah menarik di mana Bill Gates telah membelinya sebelum ia diluluskan oleh EPA atau Jabatan Pengangkutan pada 13 tahun kemudian.

Billionaire, Elon Musk menghasilkan kereta jenama sendiri iaitu Tesla tetapi tetap mempunyai kereta jenama lain seperti Jaguar 67 Series 1 E-Type.

Pengasas bersama Google, Sergey Brin merupakan salah seorang pelabur Tesla. Jadi tidak pelik jika dia menyukai kereta jenama Tesla. Dia merupakan orang ke-4 menerima kereta terbaru Tesla jenis SUV model pertama Tesla iaitu Model X.

CEO Oracle, Larry Ellison memiliki kereta sport Lexus LFA yang harganya bermula dari US$375,000.

Pengasas Uber bergerak ke sana-sini hanya dengan menggunakan perkhidmatan Uber. Dengan Uber, dia akan mempunyai pemandu sendiri dengan pelbagai jenis kereta.

LIKE dan FOLLOW Vocket di Facebook serta Instagram


Ini Peluang Anda Untuk Bekerja Bersama Adidas Dan Kanye West

Minggu lalu, Adidas telah mengeluarkan kenyataan bahawa mereka akan meneruskan kerjasama dengan artis ternama Kanye West melalui kerjasama baharu di bawah nama ‘adidas + KANYE WEST’. Nampaknya department Yeezy kini sedang mencari calon untuk mengisi kokosongan jawatan di department berkenaan.

Calon yang berjaya akan ditempatkan di headquarters Adidas di Portland, Oregon. Antara kekosongan jawatan untuk department Yeezy ini adalah jawatan pereka fesyen, pegawai perhubungan awam, product manager dan banyak lagi.

Memang jarang sekali Adidas mengeluarkan kekosongan pekerjaan yang banyak dalam sesuatu masa. Ada 17 kekokosongan yang perlu diisi buat masa ini. Jadi, jika anda rasa anda layak, boleh cuba apply di laman career Adidas di sini. Seronok kerja ini. Semestinya anda pasti dapat berjumpa dengan the man himself, Kanye West!


Kenapa Bekerja Dalam Bidang Yang Kita Pelajari Adalah Satu Mitos

Antara mitos universiti yang aku utarakan satu masa dahulu ketika kecoh tentang #sayazahra adalah, masuk Universiti bukanlah untuk kerja. Kalau belajar sains, tak semestinya kerja bidang sains. Kerja tu rezeki berbentuk wang untuk sara diri. Ilmu itu ilmu.

Jadi, ramailah yang butthurt sebab terperangkap dengan mitos universiti tersebut. Sampai ada poyo-poyo suruh aku diam. Aku baru nak balas, ada orang tolong tiawkan. Diam tak ke sudah. Kah kah kah.

Berbalik dengan mitos universiti tersebut, pelajar universiti selalu anggap yang lepas graduasi, sudah pasti dapat kerja gaji besar dan kerja pilihan, boleh beli kereta besar, boleh beli rumah besar, kahwin, besarkan perut, dan buat anak, sekali sekala melancong ke luar negara seperti ke Eropah, Jepun atau Korea, pergi umrah, buat haji, lepas tu bersara dengan pencen yang lumayan.

Wake up la woi. Dunia tidak semudah itu. Maklumlah, sejak dari sekolah rendah kita dimomokkan yang kena masuk U supaya dapat gaji besar.

Sebab tulah mereka lupa, apa maksud universiti. Apa tujuan universiti ditubuhkan. Universiti adalah ladang ilmu, tempat bertempurnya idea dan falsafah. Tempat berentap disiplin ilmu, dan meluaskannya.

Bila mereka graduate, hidup tak seperti diharapkan, mereka terkejut. Berbulan-bulan tak dapat kerja, sedangkan kerja banyak yang dikutip oleh Nepal dan Bangladesh. Aku faham yang gaji sikit antara punca kita tak nak buat kerja-kerja tersebut. Tetapi untuk sementara sudahlah. Kita aim kerja yang kita nak dengan bersungguh-sungguh.

Macam Einstein kerja di Patent Office sebab permohonan dia untuk menjadi pengajar ditolak selama dua tahun. Sedangkan dia dah graduate pada tahun 1900. Pada tahun 1903, baru dia dapat kerja tetap di Patent Office tersebut. Tetapi, kerana minat yang mendalam dengan fizik, dia tetap belajar dan membaca buku. Dia buat kumpulan diskusi untuk membincangkan tentang falsafah dan sains. Waktu dalam “buangan” itu juga dia mengusulkan “thought experiments” yang menyatakan tentang alami cahaya dan kaitannya di antara ruang dan masa.

Setelah itu, dia sambung pengajiannya dan dinugerahkan PhD pada tahun 1905. Pada tahun 1908 barulah dia dapat pensyarah di University of Bern.

Manakala Agnes Pockels selepas habis sekolah, dia tidak boleh ke universiti (kerana waktu itu, wanita tidak dibenarkan untuk ke universiti). Dia dapat bahan bacaan melalui adiknya yang dapat ke universiti.

Berbekalkan alatan dapur, dia telah mengkaji mengenai fenomena fizik yang dinamakan surface tension. Hasil kajian tersebut ditulis di dalam surat dan dihantar ke Lord Rayleigh. Nasib baik Lord Rayleigh ini jujur, tidak seperti James Watson dan Francis Crick yang mencuri data Rosalind Franklin. Hasil data tersebut, James Watson dan Francis Crick dapat Nobel Prize.

Jadi, Lord Rayleigh hantar surat tersebut ke majalah jurnal sains terkemuka, Nature, dan surat tersebut diterbitkan di situ. Hasil kajian tersebut, telah membuka disiplin baru dalam dunia sains yang dinamakan surface science.

Ya, aku tahu dua kerja di atas cuma tertakluk dalam bidang akademia.

Ramai yang merungut, kebanyakan mereka tidak dapat kerja kerana majikan mahukan pekerja yang berpengalaman. Sebenarnya, ramai yang terlepas pandang skim yang ditubuhkan kerajaan yang dinamakan SL1M. Skim tersebut melatih graduan baru untuk mendapatkan pengalaman dan meningkatkan kebolehpasaran dalam pekerjaan. Korang sedar tak skim tu?

Malah, banyak syarikat gergasi seperti Intel, IBM, Apple, dan berbagai-bagai lagi yang menyediakan peluang intern atau latihan untuk graduan baru. Itu adalah cara syarikat mereka untuk rekrut bright mind dan asah potensi untuk pulangan tenaga kerja profesional pada masa hadapan.

I know, job hunting is not easy. Aku pun banyak kali ditolak daripada jawatan yang aku idamkan. Tetapi, kalau betul-betul passion dengan jawatan tu. Usaha sebaik mungkin.

Tambahan, sebab tu aku jelik gila dengan orang yang kononnya pro interview orang. Dia siap judge cara ketuk pintu, cara jalan dan cara duduk. Sedangkan melalui pembacaan aku tentang tip daripada tukang rekrut orang di Google, Apple, dan syarikat gergasi lain, mereka cari leader, bukan pekerja. Sebab itu soalan temuduga dia memang mencabar critical thinking.

Sebabnya, bila bos tak ada, dia boleh diharap untuk buat kerja bos. Boleh jadi decision maker yang bagus disaat-saat genting. Tahu kenapa Julius Ceaser antara komander perang terhebat? Dia pandai cari talent  (leader) dalam unit ketenteraannya.

Malah, faktor dia memenangi The Battle of Alesia adalah disebabkan dia ada askar yang boleh jadi komander sementara dan menyelamatkan keseluruhan tentera dia ketika itu.

Itu kebanyakan majikan yang unggul tengok dalam diri pekerjanya.


15 Gambar Kesukaran Sebenar Mereka Yang Bekerja Di Lautan

Apabila terdengar seseorang bekerja di lautan atau pelantar minyak, ramai yang pantas terbayangkan kemewahan dek kerana bayaran gaji mahal diterima dalam bidang itu. Tetapi ramai tidak sedar, bayaran mahal ini disertai dengan risiko sebenar melibatkan nyawa.

Mari perhatikan 15 gambar di bawah untuk mengenali apakah situasi sebenar mereka yang bekerja di pelantar dan lautan.

Water on deck.. rough sea..Photograph by Samir..Checkout Special Discounts & Offer At Maritime eBook Store>>…

Posted by Marine Insight on Saturday, 2 May 2015

Extreme rough weather in North Sea..Photograph by Sohit Shukla**Maritime eBooks**>> http://goo.gl/ps6dMpWant to…

Posted by Marine Insight on Sunday, 10 May 2015

A Huge #Splash..Photograph by Ranjeet SahiWant to share your photographs? Share them at >>…

Posted by Marine Insight on Tuesday, 26 August 2014

That’s How We Roll!! Crude Oil Tanker Fuji Spirit.. Heavy Rolling in Baltic Sea…Photograph by Sohit ShuklaVisit…

Posted by Marine Insight on Thursday, 18 September 2014

Sailing through #RoughSeas.Photograph by Robert Norman Download MarineInsight’s Free eBooks Now >>…

Posted by Marine Insight on Friday, 26 September 2014

Cargo ship Christina in high pitching in Bay of BiscayPhotograph by Sohit Shukla Checkout Our Premium Maritime…

Posted by Marine Insight on Wednesday, 12 November 2014

Making way through the angry sea…Photograph by Aggelos Zorbas Checkout our premium maritime ebooks >>…

Posted by Marine Insight on Tuesday, 6 January 2015

A Rough day at North SeaPhotograph sent by Aivis Dornis Checkout our premium maritime ebooks >>…

Posted by Marine Insight on Sunday, 25 January 2015

Bad weather near Madagascar..Photograph by John Vistar ..Checkout our premium maritime ebooks >>…

Posted by Marine Insight on Wednesday, 25 February 2015

“When the going gets tough, the tough get going”At Mid North Atlantic…. Photo Credits: Saurabh kant Did you Check…

Posted by Marine Insight on Wednesday, 4 March 2015

Heavy weather in Pacific..Photograph by Alex Sillares Yohance16 FREE Maritime eBooks. DOWNLOAD NOW!! >>…

Posted by Marine Insight on Wednesday, 8 April 2015

Rough weather in Atlantic..Photograph by Ivan Ravlic 16 FREE Maritime eBooks. DOWNLOAD NOW!! >>…

Posted by Marine Insight on Thursday, 9 April 2015

Water on deck..Photograph taken by 2nd Engineer Hafijur RahmanSent to us by his wife..Download 12 FREE Maritime…

Posted by Marine Insight on Monday, 17 February 2014

Posted by Marine Insight on Friday, 21 February 2014

Nose Dive…Living the Tough Life..Photograph By: Pedro Gea Vazquez.Download 12 FREE Maritime ebooks>>…

Posted by Marine Insight on Thursday, 3 April 2014

Dan ini pula video pelantar minyak di North Sea, Denmark yang sedang terhuyung-hayang dipukul ombak.

BACA: Pelantar Minyak Terbiar Di Sabah Ditukar Menjadi Sebuah Hotel. Sangat Awesome!

LIKE dan FOLLOW Vocket di Facebook serta Instagram


4 Perkara Tentang Bekerja Di Singapura, Pengalaman Seorang Rakyat Malaysia

Setelah lebih setahun bekerja di Singapura, ia merupakan detik penghijrahan yang amat bermakna bagi saya dan keluarga.

Sekitar pertengahan tahun lepas, rakan sekerja memaklumkan bahawa ada syarikat di Singapura yang mencari jurutera lapangan dengan kadar segera. Tanpa berfikir dua kali, saya terus memohon dan ditawarkan kerja dalam tempoh kurang 2 minggu.

Peluang itu terlalu sukar ditolak, walaupun boss dan bekas rakan sekerja berpendapat bahawa jumlah tawaran tersebut tidak memadai. Saya agak hairan, walhal tawaran yang diterima hampir 4 kali ganda daripada gaji asal dan elaun laut yang hampir sama.

Walau apa pun yang terjadi kepada kerjaya saya kini, saya tetap bersyukur dengan penghijrahan ini. Bagi rakan-rakan yang ingin mengubah nasib hidup, tidak perlu terbang jauh ke Australia hanya untuk bekerja sebagai pemetik buah, sebaliknya boleh cuba untuk mencari rezeki di Singapura.

Sehingga kini, terdapat hampir 400,000 rakyat Malaysia yang bekerja di Singapura. Apa yang saya perhatikan, kebanyakannya terdiri dari India dan Cina. Hanya sekitar 10% peratus Melayu sahaja, mungkin Melayu lebih selesa untuk berada di negara sendiri.

Tempat tinggal adalah perkara yang paling utama untuk difikirkan sebelum berhijrah. Umum tahu harga rumah di Singapura terlalu tinggi. Untuk menyewa sebuah bilik kecil, anda perlu membayar tidak kurang SGD 600 sebulan.

Jika tinggal di Singapura, anda tidak dibenarkan untuk membawa kenderaan yang berdaftar di Malaysia. Namun, apa yang pasti sistem pengangkutan Singapura adalah sangat efisien. Begitu mudah untuk kemana-mana dengan harga yang agak berpatutan.

Dengan harga bilik yang terlalu tinggi dan privasi yang terhad di Singapura, tinggal di Johor merupakan satu pilihan yang lebih baik. Kadar sewa sekitar Gelang Patah / Nusajaya adalah RM400 untuk bilik kecil dan RM 1000 untuk sebuah unit pangsapuri 3 bilik lengkap dengan perabot.

Kebiasaannya mereka yang tinggal di Johor, akan makan pagi sebelum pergi kerja dan bungkus makanan tengahari. Secara tidak lansung, segala perbelanjaan dalam Ringgit Malaysia. Secara purata, perbelanjaan bulanan lebih jimat sedikit berbanding tinggal di KL.

Terdapat 3 cara untuk ulang-alik setiap hari:

Cara paling cepat, fleksibel tetapi agak penat. Masa untuk pergi kerja dalam 1 jam 3 0minit manakala balik mengambil masa 2 jam.

Bayangkan anda perlu menyedut asap kenderaan ketika beratur di ‘checkpoint’ Singapura.

Bayaran tol dan ‘entry pass’ sebanyak RM 17 / hari tidak termasuk minyak.

Cara paling jimat dan tidak berapa penat.

Masa untuk pergi dan balik secara purata adalah 2 jam, tidak termasuk masa dari rumah ke hentian bas dan dari hentian bas ke tempat kerja.

Agak janggal bagi anda yang pertama kali menaiki bas ke tempat kerja, anda akan dapat lihat semua orang berlari bagai nak gila di ‘checkpoint’ Malaysia / Singapura. Ini demi untuk mendapatkan tempat duduk di dalam bas.

Saya pernah tersilap langkah dan berdiri hampir 2 jam di dalam bas. Tiket bas pergi dan balik adalah RM 16 / hari.

Cara paling selesa tetapi mahal dan tidak fleksibel.

Amat tidak berbaloi untuk memandu kereta secara bersendirian, kadar ‘entry pass’ ialah SGD 35, tol SGD 7 dan ‘parking’ SGD 5.

Oleh itu, ‘car pool’ adalah pilihan yang lebih bijak untuk mereka yang mengutamakan keselasaan.

Kebiasaannya pemandu akan menetapkan masa dan tempat ‘pick-up point’.

Ada juga orang persendirian yang menjalankan khidmat penghantaran menggunakan van.

Kadar purata untuk ‘car pool’ dan van adalah SGD 12 – 14 untuk pergi dan balik.

Jika kita bandingkan epal dan epal, angka gaji bagi Malaysia dan Singapura hampir sama (mungkin Singapura lebih sedikit bagi pekerja kolar biru).

Berdasarkan pengalaman rakan-rakan, gaji pekerja restoran masakan segera sekitar SGD 1800 termasuk ‘OT’ manakala pekerja kilang boleh dapat lebih SGD 2000 termasuk ‘OT’.

Bagi pekerja kolar putih, gaji ‘fresh grad’ tidak lebih SGD 3000 dan bagi mereka yang mepunyai pengalaman boleh ‘demand’ SGD 4000 ke atas.

Sejujurnya, pengijrahan ke Kota Singa serba sedikit mengukuhkan kewangan keluarga saya dan memberikan pengalaman yang baru tentang erti kehidupan.

Yakinlah jika kita terus melangkah, rezeki akan sentiasa terbuka untuk kita. Selamat berhijrah!

P/S: Kadar tukaran wang pada hari ini, SGD 1 = RM 3.


Bel & Bel Studio Perkenalkan Gabungan Vespa Dan Segway Hibrid

Pernah anda terfikir bagaimana agaknya jika Vespa dan segway digabungkan menjadi satu? Nampaknya konsep ini telah berjaya dijayakan oleh Bel & Bel Studio dengan menawarkan Z-Scooter. Sebuah skuter dengan penawaran teknologi segway serta rekaan daripada vespa.

Seperti juga segway biasa, pengguna mampu menggerakkan Z-Scooter kehadapan dan kebelakang melalui imbangan badan. Penggunaan bateri daripada Tesla Model S membolehkan Z-Scooter mampu bergerak sehingga 3-4 jam dengan jarak sejauh 25km dengan kelajuan 20 km/h.

Model terbaru Bel & Bel ini bakal mula dipasarkan dengan harga sekitar €5,950 EUR (~RM28,085.45). Sebuah harga yang premium buat sebuah gabungan moden dan klasik ini. Agak menarik untuk menyaksikan adakah model ini bakal dibawa masuk ke Malaysia beberapa tahun lagi.


Bela Babi Sebagai ‘Pet’ Di Taman Perumahan, Tindakan Individu Ini Undang Perhatian Netizen

Sudah menjadi tanggungjawab setiap individu yang berada di kawasan kejiranan untuk menjaga sensitiviti serta memastikan setiap kejiranan berasa selesa untuk sama-sama menetap di kawasan setempat.

Dalam pada itu, lain ceritanya pada kali ini apabila seorang individu tempatan yang didakwa berada di kawasan perumahan yang majoritinya beragama Islam memilih untuk menjadikan babi sebagai pet atau binatang peliharaan.

Lebih mendapat perhatian ramai, individu ini turut mengambil gambar babi beliau yang ditambat serta mempersoalkan orang ramai yang didakwa tidak senang dan ‘busybody’ dengan pilihan beliau untuk membela babi. Beliau mendakwa disebabkan tindakan para jiran yang membuatkan beliau terpaksa berpisah dengan babi peliharaan beliau.

Perkongsian yang diluahkan menerusi laman media sosial ini sekaligus telah menerima pelbagai respon di kalangan netizen yang agak pelik dengan tindakan untuk membela babi di kawasan kejiranan.

Luahan beliau telah mendapat pelbagai respon di kalangan netizen yang berpendapat pemilihan untuk membela babi bakal cenderung binatang tersebut untuk jilat pada kawasan setempat seperti taman permainan yang digunakan oleh ramai kanak-kanak.

Walau bagaimanapun, individu ini mendakwa beliau sekadar membawa babi peliharaan beliau untuk berjalan di sekitar rumput di belakang rumah dan tidak menjejakkan kaki di taman permainan serta kawasan awam.

Sementara itu, terdapat netizen yang berpendapat bukan sahaja babi yang tidak sesuai untuk dijadikan binatang peliharaan di taman perumahan, malah ayam dan kambing juga sama.

Hal ini kerana binatang-binatang ini mampu mengundang bau yang kurang disenangi jiran baik dari segi baik badan mahupun tahi. Selain itu, isu kebersihan haiwan peliharaan yang mampu mengundang kepada penyakit kepada manusia antara yang perlu dipandang serius.


Belai Ular Sawa Berdekatan Kucing, Tindakan Aaron Aziz Ini Raih Perhatian Persatuan Haiwan Malaysia

Jika dua bulan lalu kecoh isu Aaron Aziz digugurkan daripada berlakon di bawah filem arahan Syamsul Yusof iaitu KL Gangster, kini pelakon dari Singapura ini sekali lagi menjadi buah mulut ekoran TikTok yang dilakukan beliau.

Menerusi perkongsian, dapat dilihat Aaron Aziz didakwa meletakkan ular berdekatan dengan sangkar kucing. Selain itu, beliau juga dilihat membelai ular sawa yang berada di atas sangkar kucing tersebut.

A post shared by PERSATUAN HAIWAN MALAYSIA (@animalmalaysia)

Meskipun ular sawa tersebut mungkin tidak mempunyai peluang untuk memakan atau mengundang kecederaan kepada kucing dalam sangkar, tindakan yang dilakukan telah mendapat perhatian Persatuan Haiwan Malaysia.

Menerusi perkongsian, difahamkan tindakan yang dilakukan secara tidak langsung bakal membuat kucing dalam sangkar berasa takut sehingga mengakibatkan tekanan dan trauma.

Difahamkan terdapat Akta Kebajikan Haiwan 2015 seliaan Lembaga Kebajikan Haiwan dan Jabatan Perkhidmatan Veterinar yang melindungi haiwan domestik seperti kucing didedahkan dengan bahaya bagi mengelak daripada bahaya dan ketakutan melampau.

A post shared by Aaron Aziz (@aarondwiaziz)

Setakat artikel ditulis, Aaron Aziz masih belum mengeluarkan sebarang kenyataan mengenai isu yang berlaku. Diharap insiden yang berlaku dapat memberi pengajaran serta informasi baharu kepada orang ramai agar tidak mengulangi perkara yang sama.


Tak Pandai Bacakan Yasin Untuk Ibu, Aku Belajar Al-Quran Pada Umur 42 Tahun

Sepatutnya di umur umur begini, amalan dan ibadahku semakin mantap.

Tetapi hakikatnya? Hanya Allah yang tahu.

Percayakah anda, pada umurku sebegini aku masih belum khatam Al Quran walaupun sekali?

Malahan lebih memalukan, sebelum ini aku tidak mampu langsung untuk membaca Al Quran.

Ketika muda aku tidak merasakan ini satu kekurangan, dan ianya tidak penting bagiku.

Tapi keadaan mula menekan, apabila detik aku ingin mendirikan rumahtangga, dan bakal suamiku adalah orang Johor, yang memang menitik beratkan pendidikan agama.

Sedangkan aku? Anak kelahiran Kuala Lumpur, yang tidak pernah langsung menjejakkan kaki ke sekolah agama.

Hanya mendapat pendidikan agama ketika di sekolah rendah dan menengah.

Keadaan semakin buruk apabila di sekolah menengah, hampir separuh kelasku terdiri daripada pelajar bukan Islam.

Kelas agama hanya beberapa minit sehari, itupun aku sering ponteng kelas agama dan mengikuti teman-teman bukan Islam menghabiskan masa di luar kelas.

Solat? Iya aku juga solat, tapi sekadar menghafal bacaan dari buku panduan solat yang bertulisan rumi.

Entah aku tak tahu apa itu tajwid. Aku solat dengan bacaan yang aku hafal bertahun tahun.

Ketika aku berumur 20an, aku mula rasa tidak lengkap.

Nak kahwin, tapi nak mengaji pun tak pandai, malunya apa nak cakap dengan mertua sedangkan tahu kebiasaan majlis pernikahan diadakan bersama majlis khatam quran.

Dengan muka yang menahan malu, terpaksa aku berterus terang.

Suami menerima aku seadanya, dan memujukku supaya belajar mengaji selepas kahwin nanti.

Hari berganti hari, tahun berganti tahun, aku tetap juga dengan diriku yang masih buta huruf.

Apabila ada majlis doa selamat, majlis Yasin, tahlil, aku sudah mulai rimas, dan resah gelisah, Allah macam mana ni?

Nanti nak mengaji ramai ramai, aku ni tak pandai mengaji. Malulah… adoiii!

Sudahnya jalan paling selamat, terpaksa aku berlakon dan bohong sunat yang aku sedang uzur.

Ok, alasan itu diterima pakai, tetapi satu ketika, di kala itu aku sedang mengandung, keadaan makin sukar, takkan aku nak cakap aku uzur?

Issh pelik pula nanti. Apa alasan aku nak beri ini untuk mengelak? Hendak tak hendak aku terpaksa ambil juga surah Yasin yang dihulurkan kepadaku.

Oklah miming sahajalah, ikut bacaan makcik makcik disebelah aku ini, tapi semakin lama mereka baca semakin laju, tak terdaya aku nak “miming” dah. Terkial-kial aku mengintai muka surat makcik sebelah.

Macam mana nak intai, nombor tulisan jawi pun aku tak tahu.

Allah, begitu sekali tahap buta hurufku.

Apabila selesai bacaan Yasin, aku menarik nafas lega. Fuhhh…

Aku masih lagi dalam keadaan selesa, dan ada juga pergi mengikuti kelas mengaji tetapi sekadar buat syarat, kerana sesungguhnya kesedaran itu belum ada lagi.

Sampai satu saat, pada tahun 2009, ketika itu aku berumur 36 tahun ibu jatuh sakit.

Ibu batuk tidak berhenti-henti, aku jadi musykil dan semakin risau bila ibu mula hilang selera makan dan semakin lemah.

Ibu dimasukkan ke Hospital Selayang, dan setelah beberapa ujian dan pemeriksaan dilakukan, ibu positif kanser paru-paru tahap 4.

Allah, duniaku gelap, aku hampir pengsan mendengar berita itu. Aku berlari ke surau, dan meraung menangis di dalam surau.

Terus ku capai sejadah menangis mengadu dan berdoa kepada Allah.

Ingin aku mengaji untuk ibu, apakan daya, aku tidak mampu.

Ingin aku bacakan Yasin untuk ibu. Aku tidak mampu.

Allah, aku rasa sungguh tidak berguna ketika itu.

Di saat ibu sangat memerlukan doa dari anak anaknya, aku hanya mampu berdoa tetapi tidak mampu untuk membaca Al Quran untuk ibu.

Setelah 2 tahun dirawat di hospital ibu pergi juga menemui kematian.

Dan saat yang membuatkan aku sangat terkilan hingga ke hari ini, aku tidak mampu untuk membacakan yasin di sebelah jenazah ibu.

Aku hanya mampu berdoa sambil memeluk jenazah ibu.

Sungguh aku terkilan, sungguh aku rasa sangat menyesal.

Beberapa bulan selepas itu, hati terasa kosong, sungguh.

Tiba tiba aku terasa ingin menunaikan umrah, sebelum itu beberapa kali aku bermimpi melihat orang tawaf di Kaabah, dan mimpi itu kerap datang.

Aku nekad, dan syukur Alhamdulillah ada rezekiku untuk ke sana. Tetapi kerisauan tetap ada, macam mana ni?

Aku tak pandai mengaji, jawi pun aku tak pandai, apa yang boleh aku buat di sana?

Aku tak boleh mengaji, tapi hatiku terlalu kuat untuk terus ke sana.

Hati ini macam tak mampu dibendung lagi seperti ada satu tarikan magnet yang sungguh kuat untuk aku ke sana.

Aku pasrah dan berserah sepenuhnya pada Allah, aku hanya mampu berdoa:

Ya Allah terimalah aku ini HambaMu yang sangat lemah, tidak mampu mengaji kitab mu sekalipun, aku hanya datang dengan segunung rasa rindu dan rasa cinta padaMu, Ya Allah.

Pertama kali melihat Kaabah, Allah, Allah, Allah, aku hampir rebah, kerana terlalu sebak, sedih, bahagia, tak percaya.

Hanya Allah yang tahu perasaan aku ketika itu.

Air mata mencurah-curah sepanjang pertama kali aku melihat Kaabah.

Sungguh aku terasa amat bahagia. Sungguh dekat dengan Allah.

Tapi cuma satu perkara aku terasa sungguh rugi.

Aku tidak mampu mengaji seperti jemaah-jemaah lain yang bersungguh sungguh membaca Al Quran di dalam Masjidil Haram dan di Masjid Nabawi, aku hanya mampu berzikir dan membaca surah surah lazim yang aku hafal.

Aku tidak berputus asa, ku ambil Al Quran di rak yang disediakan, ku selak satu persatu.

Aku mula membaca, aku mengeja satu persatu, untuk menghabiskan satu baris sahaja sudah berpeluh-peluh.

Apa lagi untuk menghabiskan satu mukasurat.

Air mata sahaja yang tumpah, aku sungguh sedih, Ya Allah maafkan aku Allah, maafkan aku Allah.

Janganlah sampai Kau tidak sudi memandang diriku kerana kekurangan ku ini.

Setiap kali berdoa, aku panjatkan juga doa supaya aku dapat membaca Al-Quran dan sempat khatam sebelum aku pergi menemui Allah.

Air mata adalah teman setia sepanjang aku disana.

Selepas beberapa tahun, aku berazam untuk meneruskan niat untuk belajar mengaji, tidak putus putus aku mencari maklumat kelas kelas atau tenaga pengajar yang boleh mengajarku.

Tetapi beberapa jawapan yang diterima agak menghampakan, ada yang cuma mengajar tajwid sahaja, bukan dari kelas asas dan pengenalan huruf.

Ada yang tidak mengambil pelajar dewasa.

Sampailah satu ketika aku menjumpai kelas Celik Al Quran di Facebook.

Syukur Alhamdulillah dengan izin Allah aku dapat mengikut kelas intensif selama 2 hari di Tebrau, Johor.

Kelas bermula dari pagi sampai malam, Masya Allah, tidaklah susah mana pun mengaji ini, bermula dari mengenal huruf, membunyikan huruf dan beberapa hukum tajwid yang mudah.

Cumanya maklumlah di usia usia sebegitu, terasa tepu untuk menyerap semua maklumat dalam 2 hari.

Balik dari kelas, semangat mula berkobar-kobar!

Aku mula membeli Al Quran yang besar, maklum sahaja mata sudah tidak berapa terang, dan yang istimewanya ada tulisan rumi dan terjemahan sekali.

Bila mula baca untuk tulisan rumi itu ku tutup dan setelah habis satu perenggan, barulah semak dengan tulisan rumi.

Sungguh seronok bila semakin hari semakin aku boleh membaca.

Anak-anak juga mula gembira melihat ibunya membaca Al Quran, anak-anak sukarela untuk menyemak bacaanku.

Syukur Alhamdulillah. Kali pertama membaca, berjaya juga ku habiskan satu mukasurat bermula dengan surah Al-Baqarah.

Masya Allah, nikmatnya rasa hanya Allah sahaja mengetahui, selesai membaca satu muka surat itu aku peluk erat Al Quran itu, kesyukuran tidak henti kuucapkan.

Sampai tersengih sendiri, belum khatam lagi ni dah seronok macam ni.

Cukup membakar semangat untuk terus belajar dan untuk khatam sebelum dijemput Allah.

Azamku untuk mengerjakan haji secepat mungkin dalam keadaan aku telah mampu untuk membaca Al Quran dengan baik.

Ingin sekali aku membaca Al Quran dan khatam Al-Quran di hadapan Kaabah, di dalam Masjidil Haram.

Aku ingin Masjidil Haram menyaksikan aku yang datang buat kali kedua dan telah berjaya khatam Al Quran.

Kepada sesiapa yang membaca coretanku ini, mohon seikhlas hati untuk mengaminkan doaku ini. AllahuAkbar.

Artikel ini pernah diterbitkan dan dikongsikan semula oleh Celik Al Quran.


Perempuan Ini Boleh Mengajar Anda Bahasa Cina Dalam Masa Hanya 10 Minit

Bahasa Cina mempunyai satu bahasa yang berasaskan daripada karakter. Secara keseluruhan, terdapat lebih daripada 20,000 karakter dalam Bahasa Cina. Ini membuatkan Bahasa Cina adalah satu bahasa yang agak sukar untuk dipelajari. Termasuklah orang Cina sendiri.

ShaoLan Hsueh, seorang ibu yang cuba mengajar anaknya Bahasa Cina secara mudah, telah membangunkan sistem pembelajaran Bahasa Cina yang dinamakan “Chineasy”. Sistem inovatif ini menggunakan gambar dan animasi bagi membantu seseorang untuk mengingati dan mempelajari Bahasa Cina.

Anda mungkin tidak boleh bertutur Bahasa Cina, tapi sekurang-kurangnya anda boleh faham tulisannya.
Saksikan video dibawah dan berikan pendapat anda dalam Bahasa Cina. Hehe.


Belajar Dari Jepun Bagaimana Bahasa Kebangsaan Memberi Impak Kepada Ekonomi Negara

Nota Editor: Benarkah Jepun hebat kerana bahasa kebangsaan digunakan di dalam penyampaian ilmu? Untuk mengetahui jawapannya, baca perkongsian ini yang telah ditulis oleh Profesor Emeritus Abdullah Hassan di laman Facebook miliknya. Dengan izin beliau, kami kongsikan semula di sini buat bacaan peminat Vocket.

Apabila pendidikan disampaikan dalam bahasa kebangsaan sendiri kita dapat mengekalkan keaslian minda kita. Kita dapat melihat bahawa negara-negara yang berbuat demikian mempunyai minda yang kreatif untuk mencipta alat-alat dan kaedah untuk memperbaiki kehidupan mereka.

Kita dapat melihat Jepun. Jepun menerima pendidikan Barat. Jepun meniru Barat. Tetapi, Jepun masih Jepun. Dari segi budaya ia masih Jepun. Pentadbirannya, perdagangannya, sains dan teknologinya antara yang terbaik di dunia. Inilah jatidiri Jepun. Ia timbul daripada keaslian mindanya.

Penyampaian pendidikan melalui bahasa kebangsaan sendiri telah mengekalkan minda asli yang kreatif dan jatidiri sesuatu bangsa.

Hingga 500 tahun dulu, bahasa Jepun tidak pun mempunyai sastera. Yang ada hanya lagu-lagu rakyat. Ilmu terkepung dalam bahasa Cina. Pendidikan disampaikan melalui bahasa Cina. Rakyatnya terasing daripada ilmu kerana tidak memahami bahasa Cina.

Pada tahun 1856 Commodore Perry datang dan memaksa Jepun membuka pintunya kepada dunia. Jepun perlu membuat perubahan. Jepun mesti belajar dari Barat, menandingi Barat, dan mengalahkan Barat dalam permainannya sendiri.

Bagaimanakah pemimpin Jepun membina generasi Jepun moden?

Pemimpin Jepun yang memulakan pembaruan pada Zaman Meiji, Yukichi Fuzukawa, berkata Jepun hendaklah belajar dari Barat untuk maju. Count Okuma dalam laporannya mengenai perkembangan pendidikan Jepun dalam Japan by Japanese (1924) mengatakan pemimpinnya maka Jepun kekal Jepun untuk Jepun.

Jepun mahu belajar dari Barat, tetapi mahu mengekalkan kebebasan belajar ilmu pengetahuan. Mereka mementingkan kemandirian ilmu. Bebas menurut kerangka minda Jepun. Dengan demikian Jepun mengekalkan keaslian minda mereka.

Bagi menyampaikan ilmu kepada rakyatnya, Meiji memilih bahasa yang paling luas digunakan. Jepun mempunyai empat peringkat bahasa: bahasa bangsawan, bahasa perwira, bahasa pedagang, dan bahasa petani dan wanita. Meiji memilih bahasa petani untuk menyampaikan ilmu, sebab bahasa itulah yang paling luas penyebarannya.

Jepun juga menghadapi masalah guru, bahasa pengantar, dan istilah. Pengalaman Jepun sama saja dengan pengalaman Malaysia sekarang. Kita boleh belajar daripada Jepun. Selepas Jepun menerima dan melaksanakan pendidikan Barat, ramai pelajar dihantar ke Eropah dan Amerika untuk belajar dan membawa balik ilmu.

Oleh sebab kekurangan tenaga pengajar, pada mulanya ramai pensyarah Amerika dan Eropah diambil bertugas di universiti-universiti Jepun. Tetapi, sedikit demi sedikit mereka digantikan oleh pensyarah Jepun yang pulang dari Eropah dan Amerika tadi.

Pada mulanya 80% pensyarahnya terdiri daripada ekspatriat, tetapi pada tahun 1904 bilangannya menjadi hanya sekitar 30%. Sekarang hampir tiada.

Bahasa Jepun pada masa itu tidak mempunyai sistem ejaan sendiri, ia hanya menggunakan ejaan huruf kanji yang diambil dari sistem ejaan Cina. Oleh sebab itu Jepun membentuk sistem ejaannya sendiri, huruf hiragana untuk perkataan-perkatan Jepun dan katakana untuk perkataan-perkataan pinjaman daripada bahasa asing. Huruf kanji masih dikekalkan.

Apabila timbul masalah sebutan, Jepun memutuskan supaya sebutan menurut sebutan penutur bahasa petani digunakan. Oleh sebab itu, tidak timbul kesukaran belajar dan menggunakan bahasa Jepun dalam bidang ilmu.

Mereka juga pernah mencuba menggunakan bahasa asing sebagai bahasa pengantar. Mereka mengajarkan ilmu medan perang dalam bahasa Rusia, undang-undang dan falsafah dalam bahasa Perancis, kejuruteraan dan sains dalam bahasa Jerman, dan kemanusiaan dalam bahasa Inggeris. Amalan ini dihentikan kerana pendidikan tidak sampai dengan sempurna.

Jepun telah mementingkan menguasai ilmu dengan bebas menurut kerangkanya sendiri. Jepun juga telah menggunakan bahasanya sendiri untuk menyampaikan ilmu supaya dikuasai oleh semua rakyat. Buku-buku teks dan rujukan diterjemahkan untuk kepentingan pelajar.

Pada hari ini kita dapat melihat bagaimana Jepun telah menyerap pendidikan Barat sepenuhnya, tetapi keaslian mindanya masih kekal.

Kita melihat kreativitinya meningkat. Mereka menyerap ilmu barat, tetapi berhasil mencipta barangan Jepun, televisyen Jepun, kamera Jepun, kereta Jepun, jam kuartza Jepun, dll.

Kita dapat melihat betapa mereka menjadi kreatif kerana tidak terkepung dalam minda budaya lain. Minda Jepun menjadi dominan. Minda Jepun dapat menggunakan ilmu sains untuk membina barangan yang diperlukan.

Mereka telah berjaya belajar ilmu dari Barat, kemudian mereka mengungkapkan semula ilmu itu menurut acuan Jepun bagi menyelesaikan masalah mereka sendiri, menurut keperluan mereka sendiri.

Mereka berhasil mengambil ciri-ciri moden dari Barat dan membawa masuk ciri-ciri itu dalam masyarakat Jepun supaya Jepun menjadi moden. Mereka tidak mengadaptasi segala-galanya, bahasa, budaya dan ciri-ciri barat untuk menjadi manusia moden.

Daripada Barat mereka belajar ilmu sains. Kemudian, mereka mengolah semula ilmu ini untuk keperluan hidup mereka. Contohnya, daripada sains haba dan logam, asas, Jepun mencipta periuk nasi automatik. Mereka menyesuaikan ilmu dari barat bagi memperbaiki kehidupan masyarakat Jepun.

Bangsa Asia lain yang memakan nasi ramai, seperti India, Bangladesh, Pakistan, dan Sri Lanka. Tetapi, oleh sebab mereka menerima pendidikan dalam bahasa asing, minda mereka tidak asli, dan kreativiti mereka tidak timbul walaupun negara-negara ini mempunyai banyak ilmuwan.

Minda Jepun masih asli. Dengan ilmu yang dipelajari dari Barat, mereka mengolah semuanya untuk menyelesaiakn masalah kehidupan mereka.

Jepun belajar teknologi Barat yang menggunakan traktor untuk membajak ladang, mereka ungkapkan semula teknologi itu menjadi traktor kubota untuk keperluan sawahnya.

Mereka belajar tentang enjin penjana elektrik yang mampu mengeluarkan berjuta megawat tenaga, mereka ungkapkan semula teknologi itu menjadi penjana elektrik bimbit yang dapat dibawa ke mana-mana. Dan banyak lagi.

Mereka mendapat kekayaan daripada ciptaan mereka. Barangan yang dicipta oleh Jepun itu tidak pun menggunakan ilmu dan teknologi tinggi seperti pengetahuan sains untuk mencipta periuk nasi automatik. Tetapi, hasilnya mendatangkan kekayaan kepada negaranya. Mereka meminjam dan membeli teknologi Barat, kemudian diungkapkan semula menjadi teknologi Jepun.

Mereka belajar ilmu dengan bebas, tidak mengikut kerangka minda bahasa asing. Dengan itu mereka mengekalkan keaslian dan kreativiti mindanya.

Thailand juga menyampaikan pendidikannya dalam bahasa kebangsaan, dan minda orang Thai kekal asli dan kreatif. Begitu juga Indonesia, Korea, Cina, Taiwan, dan Hong Kong. Malah seluruh rantau Asia-Pasifik mengalami perkembangan ekonomi pesat. Inilah juga kawasan yang menggunakan bahasa kebangsaan dalam pendidikan.

Negara-negara yang menggunakan bahasa asing untuk menyampaikan pendidikan tidak dapat menyaingi kepesatan perkembangan ekonomi bangsa-bangsa yang mindanya asli. Minda mereka lebih kreatif untuk menjana idea bagi menyelesaikan masalah mereka sendiri.

Korelasi antara pendidikan yang disampaikan melalui bahasa kebangsaan sendiri dengan kejayaan ekonomi adalah suatu bukti yang nyata. Ia adalah hubungan sebab akibat.

Pendidikan yang disampaikan melalui bahasa kebangsaan sendiri telah dapat membina Rakyat yang berpendidikan. Rakyat yang berpendidikan ini mengembangkan ekonomi negara. Bukti ini sudah cukup. Inilah dasar bahasa yang akan dapat menentukan survival kita dalam abad ke-21.

Kita masih perlu mengimport ilmu ke dalam bahasa Melayu, sama seperti yang dilakukan oleh Jepun. Tugas ini perlu kita beri perhatian bersama. Gabungan tenaga dan usaha akan memperbanyak produktiviti dan mempercepat penyebaran ilmu.

LIKE dan FOLLOW Vocket di Facebook serta Instagram


1 Utama Dakwa Berlaku ‘Salah Faham’ Dalam Laporan 44 Pegawai Keselamatannya Positif COVID-19

Susulan daripada laporan yang menyatakan terdapat sehingga 44 kes positif COVID-19 dalam kalangan pekerja keselamatan mereka, pihak 1 Utama pagi ini mengeluarkan satu kenyataan rasmi mengenai perkara tersebut.

Menurut mereka, 44 kes yang dilaporkan itu tidak berasal daripada bangunan mereka dan bukannya dikenal pasti melalui ujian saringan besar-besaran yang dilakukan mereka baru-baru ini.

Terdahulu, pihak pengurusan 1 Utama sebelum ini menjalankan ujian swab test secara besar-besaran kepada seramai 6,000 penghuni dan pekerja kompleks membeli-belah berkenaan selepas terdapat kes positif COVID-19 yang mula dikesan di sana.

“Kami ingin menyatakan di sini bahawa 44 kes positif dalam kalangan pegawai keselamatan seperti dilaporkan Jawatankuasa Pengurusan Bencana Daerah Petaling bukan berasal daripada 1 Utama.

“Ia juga bukan sebahagian daripada 6,000 ujian secara besar-besar besaran yang telah kami laksanakan sebelum ini.

Sebaliknya, kesemua 44 kes yang dilaporkan itu tambah mereka adalah pekerja keselamatan yang dibekalkan pihak ketiga dimana wabak berkenaan telah dijangkiti ketika berada di tempat penginapan dan bukannya premis mereka.

Malah, mereka menjelaskan daripada ribuan ujian saringan yang dilakukan itu, pihak mereka hanya mengesan sebanyak 21 kes positif dan bukannya 63 kes seperti dilaporkan.

Jawatankuasa Pengurusan Bencana Daerah Petaling pada semalam mengeluarkan kenyataan terdapat 63 kes positif COVID-19 melibatkan kluster Kompleks Beli Belah One Utamaa dengan 44 daripadanya terdiri daripada pekerja keselamatan.

Perkembangan berkenaan sekaligus menimbulkan kegusaran dalam kalangan orang ramai memandangkan pusat beli-belah itu merupakan antara yang popular dalam kalangan pengunjung di sekitar Lembah Klang.

Baca juga perkongsian lain kami mengenai perkembangan semasa COVID-19 dalam negara melalui pautan di bawah.

Malaysia Bakal Menjadi Negara Terawal Terima Vaksin COVID-19

Selepas Pusat Beli-Belah 1 Utama, Mid Valley Megamall Dan The Gardens Pula Sahkan Kes Positif COVID-19

Ibarat Filem Robocop, Netizen Terpegun Lihat Kecanggihan Helmet Polis Bantuan KTMB


10 Drama Melayu Yang Paling Popular Di Enjin Carian Google 2016

Setiap tahun ada pelbagai drama ditayangkan di stesyen-stesyen televisyen tempatan. Ada yang digemari dan ada juga yang kurang mendapat perhatian penonton.

Pada tahun ini 10 drama Melayu yang paling dicari di enjin carian Google Malaysia sepanjang tahun dimonopoli oleh drama bersiri adaptasi novel.


15 Langkah Bagaimana Aku Langsaikan Pinjaman Perumahan ‘Gomen’ Dengan Lebih Cepat

Entah kenapa sampai 1.2K like status aku di Facebook semalam bila aku kasi buka cerita cara langsaikan hutang rumah gomen sebelum berhijrah ke Scotland.

Tapi tips ini bukan untuk semua la. Lebih lagi yang dah berkedut. Sesuai orang muda umur sekitar 30-35 tahun, ada bantuan pinjaman beli rumah dari majikan. Caranya senang je. Semua orang tahu. Meh aku share.

1. Dulu aku beli dua rumah serentak. Buat loan dua rumah pada harga yang lebih kurang sama. Itu je.

2. Rumah A. RM360K. Buat loan gomen 25 tahun kot. Tak ingat sangat. Deposit cuma RM5K. Banyak bayaran tambahan lain ditanggung gomen. Loan 100%.

3. Rumah B. RM330K. Buat loan bank biasa 25 tahun. Deposit loan RM26K lepas dapat diskaun dari developer.

4. Gimik je tu. Sebenarnya aku cuma sedia deposit untuk satu loan. Walau dapat dua rumah.

Kau ingat senang nak kumpul duit deposit?

5. Kalau beli serentak, data CCRIS belum muncul nama sebagai peminjam. Rekod hutang masih baik. Maklumat clean beb.

6. Kalau beli rumah satu demi satu, loan rumah kedua dapat rendah la sikit. Kena cari deposit tinggi. Pengsan.

7. Dan payslip memang nampak cantik sebab belum start pemotongan gaji. Bank loan bagi loan rumah B tinggi 90% sebab tengok payslip mantap.

Masa itu pinjaman maksimum untuk pegawai cabuk 48 cuma RM360K. Just nice. Kalau guna loan lambat, umur makin tua. Bayaran bulanan mahal.

8. Masa beli sekitar umur 33 tahun. Masih muda bergetah. Masih kenyal.

Masa umur 37 tahun, jual rumah B. Untung simpan dalam ASB.

9. Bila mahu resign dari kerajaan setahun lepas tu, guna untung rumah B bayar seherpuk loan gomen.

Masa itu rumah A masih ada loan 20 tahun gitu. Buat personal loan 7 tahun, bayar baki loan gomen.

10. Jadi loan rumah A bertukar dari 20 tahun jadi 7 tahun. Amaun bayaran bulanan lebih kurang sama. Hah. Pendek terus!

Berita gembira. Bila buat early settlement, loan gomen bagi rebet banyak. Jimat di situ.

Lagi meriah, dapat duit semula RM10K dari takaful pinjaman loan gomen.

Sekarang rumah itu kakak aku tolong urus, cari penyewa. Dapatlah cover cost bayaran bulanan. Terima kasih akak!

Baca: 5 Langkah Mudah Kiraan Kasar Kelayakan Beli Rumah

12. Beli di kawasan membangun. Under development. Kalau boleh tiada bayaran sampai siap.

13. Kena pandai pilih kontraktor dan projek. Kalau satu rumah terbengkalai, risiko hidup kau sengsara. Kalau dua-dua terbengkalai, baru kau mahu ingat Tuhan.

14. Nanti ada la cakap, gred 48 boleh la. Adik, Abang nak bagitau, beli rumah ikut kemampuan. Bukan ikut gaji orang lain. Kau kalau gaji gred lebih rendah, tengoklah mana yang lebih sesuai.

15. Ini aku pakai loan gomen. Maybe ada majikan swasta atau GLC yang bagi loan untuk staff. Konsep lebih kurang sama je.

Itu cara aku. Atleast, loan setel tanpa refinance rumah semula. Mana ada magic, cuma kena buat timing elok-elok. Yang lain semua Tuhan punya kuasa.

Maybe sekarang sudah berubah. Yang masih kekal cuma harga rumah yang semakin mahal. Kalau kau tidak beli sekarang, makin tua belum tentu mampu.

Kena tanam dalam kepala. Bila buat loan, jangan sampai terikat, nak berhenti kerja pun pening kepala.

Kita yang atur loan, bukan loan atur hidup kita. Sifu aku kata, rumah ini kena beli dulu, baru tengok harga naik. Tunggu harga turun? Mereput tanpa kau sedar.

Catatan kembara
Irwan Dahnil
Ingin buat rumah anak yatim
Glasgow, Sekutland

Baca lagi: Mahu Selesaikan Pinjaman Perumahan Anda Dengan Segera? Ikuti 2 Tips Awesome Ini


5 Perkara Yang Anda Boleh Belajar Dari Kes Pencabulan Ke Atas ‘Gadis Shell’

Baru-baru ini kita dikejutkan dengan kenyataan daripada syarikat minyak terbesar di Malaysia iaitu Shell dengan penarikan balik segala kad bod yang memaparkan Gadis Shell.

Ia adalah berikutan berlakunya perkara tidak bermoral dan tidak bertanggungjawab sesetengah pihak yang menjadikan gambar tersebut sebagai bahan lucah. Ia berikutan gambar seorang lelaki yang tular dengan aksi lucah sewaktu bergambar dengan kad bod Gadis Shell.

Kejadian ini telah mengundang kritikan dan kutukan daripada netizen buat si pelaku yang mengambil gambar dengan aksi yang tidak senonoh. Ada netizen yang berharap bahawa si pelaku itu dibawa ke muka pengadilan.

Melalui daripada kes ini, Gadis Shell telah mengajar kita, terutamanya lelaki, suatu perkara yang kita selalu momokkan. Daripada kes ini juga, kita dapat lihat betapa jijik dan kotornya nafsu kita pada sebuah kad bod yang tidak bernyawa.

Antara lima perkara kes Gadis Shell ini telah ajar kepada kita adalah:

Kita sering mendengar apabila berlaku suatu kes rogol atau pencabulan, pakaian sering menjadi topik hangat yang dibincangkan. Ini kerana bagi si pelaku, pakaian adalah seperti sebuah tiket untuk seseorang itu memuaskan nafsunya terhadap wanita.

Pakaian yang seksi dan menampakkan bentuk tubuh badan adalah alasan yang sering diberikan oleh si pelaku. Bagi mereka pakaian yang menjolok mata telah menaikkan nafsu mereka.

Pada April 3, 2011 telah berlaku protes yang dipanggil The SlutWalk di mana para gadis berhimpun untuk meminta bahawa budaya cabul dan rogol dihentikan. Mereka juga mengutuk sekeras-kerasnya si pelaku yang menjadikan pakaian sebagai alasan.

Berbeza dengan apa yang berlaku pada Gadis Shell. Beliau telah memakai pakaian yang sopan dan tidak menjolok mata. Tetapi pencabulan tetap juga berlaku. Si pelaku tetap melihat beliau sebagai salah satu bahan untuk melakukan perkara yang tidak bermoral.

Lalu kita kembali kepada persoalan asal, adakah dengan mengatakan bahawa pakaian seorang perempuan membawa kepada aktivi pencabulan bermaksud beliau boleh dicabul?

Ada satu kata-kata daripada seorang cendekiawan Islam di mana beliau mengatakan; perempuan bukan sekadar pagar isi rumah tetapi sebuah taman yang membahagiakan.

Status perempuan di mata lelaki sering menjadi perbincangan. Ada yang mengatakan bahawa perempuan tempatnya di belakang lelaki. Ada juga yang mengatakan bahawa status seorang perempuan lebih rendah dan tidak sama dengan lelaki.

Bagi sesetengah bani Melayu pula, status seorang perempuan tempatnya adalah di dapur. Tidak kira berjaya atau tidak beliau, tempatnya adalah di dapur.

Melalui perlawanan status inilah yang telah mencipta golongan Feminist dimana mereka berjuang bahawa hak kesamarataan diberikan kepada golongan perempuan.

Feminist juga memandang serius tentang aktiviti pencabulan. Atas sebab itu wujud kempen ‘breaking the silence’ dimana mereka meminta agar mangsa untuk melapor kepada pihak berkuasa jika berlaku sesuatu kejadian pencabulan.

Atas apa yang berlaku terhadap Gadis Shell ini, kita dapat lihat bahawa sesetengah lelaki tidak meletakkan seorang perempuan itu pada tempatnya dan tidak menghormatinya.

Apa yang berlaku terhadap Gadis Shell tersebut adalah bukti bahawa sesetengah lelaki tidak melihat perempuan sebagai seorang perempuan. Tetapi melihat perempuan sebagai bahan seks untuk memuaskan nafsu.

Seorang lelaki akan melihat perempuan sebagai seorang perempuan. Lelaki-lelaki ini juga akan menyantuni seorang perempuan dengan sopan dan santun.

Mereka akan melihat seorang perempuan setaraf dengan mereka biarpun berbeza latar belakang kerana bagi seorang lelaki menghormati adalah perkara paling asas yang perlu dikuasai sebelum digelar lelaki.

Tetapi berbeza pula dengan seorang jantan. Jantan akan melihat perempuan sebagai seorang yang lemah. Mereka akan melihat perempuan seperti melihat daun kering di atas tanah yang akan terbang apabila ditiup angin.

Bagi mereka perempuan adalah seperti daun tersebut. Bilamana di arah terbang ke kiri, maka beliau akan terbang ke kiri. Jantan melihat perempuan seperti hamba abdi.

Jantan juga lelaki. Tetapi apa yang membezakan seorang lelaki dan seorang jantan adalah seorang lelaki tahu untuk menghormati seorang perempuan manakala seorang jantan pula hanya tahu dialah tuan kepada si hamba.

Sikap dan akhlak kita mencerminkan siapa kita. Apabila gambar tersebut tular dan menerima pelbagai kritikan daripada netizen, perkara pertama yang saya tertanya-tanya adalah bagaimana penerimaan keluarga lelaki yang mengambil gambar dengan gaya yang tidak bermoral tersebut?

Saya tidak tahu dan saya tidak mahu meneka.

Tetapi apa yang boleh saya katakan disini adalah baik sikap dan akhlak kita, maka baiklah pandangan masyarakat terhadap keluarga kita.

Tidak dapat dielakkan selepas gambar tersebut tular, mat rempit atau mat motor menjadi bahan kritikan netizen. Mereka seolah-olah menuduh bahawa semua mat motor perangainya sama.

Apa yang boleh saya katakan disini adalah di dalam dunia yang kecil ini mesti ada manusia yang berbeza. Jangan cepat menghukum semua mat motor.

Kesimpulannya, apa yang boleh saya katakan di sini adalah Gadis Shell telah mengajar kita bahawa pencabulan tetap akan berlaku walaupun pada sekeping kad bod.


Belajar Dari Pengalaman, Ini 10 Tips Yang Anda Perlu Tahu Sebelum Travel

Kalau dulu selalu saja angan-angan nak travel ke luar negara. Tapi tak ada duit. Saya nak cerita pengalaman saya melancong bermula pada tahun 2013 sampai sekarang masih mencari peluang untuk sampai ke seluruh negara.

Ada rezeki lebih, pertama kali keluar melancong terus pergi Eropah selama sebulan. Tanpa pengalaman saya travel seorang diri tapi menumpang rumah keluarga kawan saya di Ireland.

Ini 10 tips yang ingin saya kongsikan berdasarkan pengalaman saya

1. Cuba cari kenalan yang belajar di luar negara.

Boleh tumpang rumah dia orang. Dekat sini anda dah boleh jimat dari segi accomodation. Duduk rumah orang pandai-pandailah hulur duit dapur ataupun bagi la sikit boleh dia orang bayar bil-bil ke. Orang pun senang hati bagi tumpang. Kalau tak ada bajet sangat, cuba kemas rumah kawan tu, masak untuk dia. Bukan sekadar menumpang, tuan rumah pun senang hati. Bukan?

Jangan cepat kesian dekat budak-budak yang kononnya muslim terutama dekat Europe. Dia orang guna agama untuk dekat degnan kita kemudian buat kerja pickpocket dia tu, sangat-sangat cepat ok.

Saya pernah kena tapi nasib baik sempat tangkap. Ada yang menyamar untuk raih simpati. Hati kena kuat beb. Kalau tak, anda yang jadi mangsa. Jangan letak bag silang ke belakang, pastikan di depan.

3. Install local language apps dekat phone.

So kalau melancong ke negara yang tidak guna English kena ambil tahu awal-awal tau perkataan asas. Boleh download apps ataupun google translate.

Sekarang ini pun google translate canggih, siap boleh snap gambar perkataan tu then automatic dia tukar kepada English. Pastikan ada internet ya! Internet sangat penting masa travel ni. Bukan sebab nak buat live ok, haha tapi kalau ada apa- apa senang. Dan juga senang nak google apa -pa nanti.

Kalau bertudung ni, sebenarnya memang akan selalu ada isu. Tap yang bagusnya, kadang-kadang orang tak pandang pun, macam tak wujud terus kita ni.

Tapi kalau ada yg anti Islam, bila maki kita rileks saja. Pernah saya cuba amik wudhu’ di tandas airport Paris, cleaner dia halau terus kot. Katanya nanti tandas basah dan kotor. Jadi kena la sorok-sorok skit nak amik wudhu’.

Tidur dekat stesen kereta api tu biasa lah. Tapi tidur pun kena berjaga-jaga. Sebab kita tak tau apa yang bakal terjadi. Jangan sekali kali percayakan orang membuta tuli. Kalau dia cakap free tu jangan percaya, kadang-kadang offer benda lain tapi kata percuma. Lepas kita pegang benda tu, dia akan mintak duit. Lagi pun barang dah ada dekat tangan kita kan? jadi hati hati. Dalam train pun ada sexual harassment tapi so far i boleh survive.  Saya pernah kena kacau dalam kereta api, tapi buat tak tahu saja.

Kalau tiba-tiba ATM tak boleh keluarkan duit sebab berbeza time zone, terlepas bas, terlepas train jangan cepat melatah. Sebab secara tak langsung anda akan terjebak ke dalam unplanned trip and explore. Saya pernah terlepas kereta api sebab lambat sikit je itu pun sebab tak faham instruction dekat information di stesen Florence. Lepas tu semua plan berubah haha.

Kalau pergi ke mana-mana kedai, cuba jadi friendly, bertanya khabar, ucap yang baik-baik dekat orang. Perkara sebegini akan reflect balik dekat kita, nanti orang pun akan ceriakan hari kita dengan benda-benda baik. Smile & Say Hello!

Apabila travel ke negara yang budayanya berlainan dengan kita ni agak mencabar sebenarnya. Ada yang pernah tanya saya pasal islam, tanya apa yang Al-Quran tulis. Kena jawab betul- betul sebab takut persepsi orang luar dekat kita kan? Listen to the opinions you don’t agree with, and smile. Kita pun tak boleh judge gaya hidup dorang. Ini lah pembelajaran yg kita dapat melalui mengembara.

Jangan plan 6 negara 6 minggu untuk travel. All the good stuff happens when you really take the time to explore. I can honestly say that NONE of my


Belajar Dari Rumah Kini Lebih Seronok Dengan Aplikasi LearninPal Daripada MPH

Siapa di sini masih bergelar pelajar, cuba angkat tangan sikit! Walaupun sudah habis belajar di sekolah, kolej atau universiti sekali pun, anda sebenarnya masih lagi dalam proses pembelajaran. Bak kata pepatah, kalau nak menuntut ilmu biarlah sampai ke negeri China.

Anda pernah dengar tentang e-learning? Ia adalah sistem pembelajaran atas talian dengan bantuan sumber elektronik seperti smartphone, tablet, komputer dan sebagainya. Dengan kemajuan pesat dalam teknologi, ramai yang menyokong penggunaan aplikasi e-pembelajaran.

Kalau nak tahu, MPH telah melancarkan aplikasi e-pembelajaran interaktif sosial terbaru yang dikenali sebagai LearninPal.

Platform ni menawarkan pelbagai penyelesaian pembelajaran dari kandungan video atas permintaan hinggalah e-book dan bilik darjah langsung. Paling unik, LearninPal merupakan aplikasi e-pembelajaran pertama dilancarkan di Malaysia!

Ini antara fungsi menarik LearninPal yang dapat kami terjah. Kami yakin bila tengok fungsi ni, anda akan berpendapat ianya betul-betul berguna untuk pembelajaran di rumah.

Apa yang kami boleh katakan, LearninPal sangat mudah dan bagus digunakan sepanjang cuti sekolah ni. Lebih-lebih lagi buat para pelajar . Ia membolehkan mereka belajar dengan lebih seronok di rumah. Nak lagi best? Bulan Disember ni LearninPal ada benda menarik untuk anda semua!

Seiring dengan pelancaran rasmi LearninPal, anda juga boleh menyertai LearninPal eCarnival bermula 19 hingga 21 Disember 2020. Anda berpeluang untuk mengenali lebih 15 mentor utama, pengajar dan wakil dari pusat pembelajaran seperti Engineering For Kids, iTrainKids dan Eduspace Training.

Siapa yang ada sewaktu LearninPal eCarnival? Chavez Yong, pengajar IT di iTrainkids akan ajar anda cara membina permainan 2D menggunakan perisian pembuatan permainan Konstruk 3.

Selain tu, siri Kelas Bintang SPM, di mana pendidik yang disahkan seperti Gurdev Singh (Sains), Muhammad Danial Ziqri (Matematik), dan Siva Ramana (Ekonomi) juga ada untuk bantu anda yang akan menduduki SPM tahun depan.

LearninPal eCarnival juga ada aktiviti yang menyeronokkan seperti sesi bercerita Krismas, sesi membuat DIY untuk anak-anak, dan webinar keibubapaan.

Pendek kata, LearninPal bukan setakat untuk pelajar tapi untuk semua! Nak diskaun dan kelas percuma? Baik tempah slot anda di LearninPal sekarang.

Dalam semangat untuk mendorong pembelajaran, penerbit terkemuka bahan pendidikan seperti Ilmu Bakti, Pelangi, Fargoes, dan Karangkraf turut menyediakan kandungannya secara digital melalui LearninPal sepanjang bulan Disember ni. Jangan lepaskan peluang untuk mendapatkan buku rujukan digital yang anda mahukan ya!

Macam mana nak sertai LearninPal eCarnival? Senang sangat! Anda hanya perlu muat turun aplikasi LearninPal di Apple App Store, Google Play atau Huawei App Gallery. Anda juga boleh log masuk ke LearninPal di www.learninpal.com untuk menyertainya.

LearninPal nak bagi kamus PERCUMA dengan syarat anda perlu jadi antara 500 pengguna baru pertama yang mendaftar di laman web mereka, www.learninpal.com. Pemberian ini terbuka untuk semua yang berada di Lembah Klang dan akan berakhir pada 31 Disember 2020. Bestnyaaa!

Buat pengguna yang sedia ada, anda boleh juga menuntut kamus PERCUMA ni tau. Hanya perlu like dan share post https://bit.ly/3me4XDu di Facebook Page LearninPal.

Jangan lupa ikuti perkembangan terkini tentang LearninPal eCarnival dan hadiah peraduan di Facebook Page LearninPal dan Instagram @learninpal.

Untuk info lebih lanjut, anda boleh layari www.learninpal.com. Sebarang pertanyaan boleh e-mel mereka di [email protected] atau WhatsApp +6017-735 5947.

Semoga anda seronok belajar dengan LearninPal di musim cuti sekolah ini!

MPH baru-baru ini juga hadir dengan koleksi kalendar edisi terhad mereka bersama kartunis Lat. Baca lebih lanjut mengenainya melalui pautan di bawah.

Mengimbau Memori, MPH Hadir Dengan Koleksi Kalendar ‘Playtime With Lat’ Tahun 2021 Edisi Terhad

Sempena Jualan Penghabisan Stok, MPH Tawar Promosi Sehingga 40% Khas Buat Pencinta Buku


Belajar Di Kolej Agama, Dr Noor Hisham Kongsi Pernah Terfikir Untuk Menjadi Mufti

Mungkin sebelum ini kita pernah mendengar atau membaca beberapa laporan mengenai ketua pengarah kesihatan kita yang juga boleh dianggap sebagai hero kebangsaan ketika ini iaitu Datuk Dr Noor Hisham.

Walaupun sibuk mengetuai usaha melawan penularan wabak COVID-19 di negara kita, beliau baru-baru ini sempat ditemubual New Straits Times dan menceritakan sedikit sebanyak kisah hidupnya sebelum ini yang mungkin tidak diketahui ramai.

Antara momen paling menarik dan mengujakan dalam temu bual itu sudah pastinya apabila beliau difahamkan mengakui bidang perubatan bukanlah pilihan utamanya ketika membesar suatu ketika dahulu.

Sebaliknya ketika berusia 14 tahun, Dr Noor Hisham menceritakan bagaimana dia mula memfokuskan kepada bidang pengajian agama dan pernah terfikir untuk menjadi pegawai agama atau pun seorang mufti.

“Saya ingin menjadi seorang pegawai agama atau mufti,” ceritanya dalam temu bual tersebut.

Perjalanannya mempelajari ilmu agama secara formal di Kolej Islam Sultan Alam Shah bagaimanapun berjaya mempengaruhi beliau untuk mula menceburi dalam pengajian perubatan dan menjadi antara individu hebat ketika ini.

“Saya meminati pengajian agama tetapi tetapi pada satu hari ketua jabatan pengajian agama memanggil saya dan meminta saya membaca berkaitan perubatan.

“Katanya sudah ramai yang memepelajari agama tetapi masih belum ramai yang mempelajari bidang perubatan,” kongsi beliau.

Selain kisahnya yang bercita-cita untuk menjadi mufti, Dr Noor Hisham dalam temu bual itu juga bercerita dia bagaimana dia dibesarkan oleh ibu tunggal selepas ibu angkatnya berpisah ketika beliau berusia 11 tahun.

“Kami terpaksa berdiri sendiri (bersama ibu angkat) dan saya belajar untuk berdikari dan bebas sejak daripada kecil,” kongsinya.

Mengulas lanjut mengenai keluarga angkatnya, Dr Noor Hisham berkongsi dia dijaga keluarga Cina Muslim dari Sungai Pelek dan hanya mengetahui dijaga sebagai anak ketika sudah berusia 46 tahun.

Dr Noor Hisham dalam temu bual tersebut bagaimanapun sempat berseloroh dia bukan sahaja dibesar dan menjadi anak angkat keluargannya tetapi turut mempunyai keluarga angkat di seluruh Malaysia.

Ini sudah semestinya kerana tanggungjawab beliau sebagai seorang doktor perubatan sebelum ini dan tugasnya ketika ini yang menjaga dan mengetuai usaha negara kita dalam membendung penularan wabak COVID-19 di negara kita.

“Saya mempunyai banyak keluarga ‘angkat’, Melayu, Cina India- mereka semua mengasihi saya. Saya bebas bergaul dan mempunyai ramai kawan daripada pelbagai bangsa dan latar belakang.

“Saya menyukai golongan yang lebih berusia dan mendapat tahu saya sebenarnya banyak mempelajari sesuatu daripada mereka,” kongsinya.

Anda boleh membaca temu bual penuh Datuk Dr Noor Hisham bersama Elena Koshy daripada The New Straits Times di sini.

Bukan sahaja berkongsi mengenai kisah hidupnya sebelum ini malah beliau turut menceritakan pengalamannya melawan COVID-19 ketika ini.

Artis tempatan Shuib sebelum ini pernah menawarkan pakej percutian kepada hero negara kita ini. Baca pautan di bawah untuk mengetahui apa reaksi beliau selepas menerima tawaran tersebut.

Sebagai Tanda Terima Kasih, Shuib Mahu Taja Dr Noor Hisham Melancong Dalam Negara

Dr Noor Hisham Kongsi Laporan Media Berbahasa Cina, Malaysia Di Tangga Kedua Terbaik ‘Anti-Pandemik’

Artis Tempatan Ini ‘Lukis’ Potret Dr. Noor Hisham Menggunakan Lebih 4,000 Skru


Pendapat Tentang Malaysia Dari Rakyat Morocco Buat Pelajar Ini Terkejut

Nota Editor: Kisah ini telah dikongsikan oleh Shahaneem Zainal, seorang pelajar Malaysia yang kini sedang melanjutkan pelajaran di peringkat PhD tahun ke 2 dalam bidang Geografi di Paris. Ikuti pengalaman menarik beliau di bawah.

Saya terpanggil untuk berkongsi pengalaman saya sebentar tadi. Saya seorang pelajar di Paris dan di sini saya tinggal di salah satu “maison” (rumah) di kompleks kediaman pelajar terbesar di Paris iaitu “Cité Internationale Universitaire de Paris”.

Setiap tingkat di “maison” yang saya diami dijaga oleh seorang “cleaning lady” yang bertugas mengemaskan setiap bilik (sekali seminggu) dan mengosongkan tong sampah (kecuali sabtu dan ahad).

Namun pagi ini, “cleaning lady” yang biasa bertugas bercuti. Penggantinya, seorang “cleaning lady” yang berhijab.

Kebetulan saya telah bersiap untuk keluar dan apabila saya membuka pintu untuk beliau, selain daripada sapaan normal “bonjour”, beliau juga memberikan salam (kerana melihat saya berhijab).

Gembira mengetahui bahawa saya seorang Muslim, beliau memperkenalkan diri dan memberitahu bahawa beliau seorang Muslim yang berasal dari Morocco.

Beliau bertanyakan asal saya dan apabila saya memberitahu bahawa saya berasal dari Malaysia, beliau amat teruja dan terus memuji-muji Malaysia. Kata beliau, kakaknya yang berpeluang mengerjakan haji berjumpa dengan ramai jemaah haji dari negara kita.

Kata beliau, rakyat kita sangat bagus, baik, lemah-lembut dan sangat tertib. Bayangkan dia menggunakan ayat “C’est magnifique” (It’s magnificent) untuk memberi kesimpulan tentang kita rakyat Malaysia.

Ini mengingatkan saya tentang satu post yang saya baca di Facebook berkaitan apa yang kita nak jawab bila orang bertanyakan apa yang “best” tentang Malaysia.

Jawapannya, sikap kita. Bila kita beradab, benda tersebut yang menjadi kenangan untuk setiap orang yang mengenali kita. Biar apa pun definisi yang rakan-rakan gunakan, “traveller” atau “tourist” apabila berada di negara luar, kita adalah duta kecil Malaysia untuk mempromosikan keunikan rakyat Malaysia dan negara kita.

Biarpun kebaikan kecil yang kita pamerkan atau buat, itulah yang akan orang ingat. Dan sepanjang setahun saya berada di Paris ini bukan sekali saya mendengar pujian sebegini!

Selamat menyambut hari kemerdekaan ke-58!

Nota: Saya kongsikan beberapa gambar sekitar kompeks kediaman ini dan sedikit “view” perubahan musim dari tingkap kamar kecil saya.

LIKE dan FOLLOW Vocket di Facebook serta Instagram